SERANGAN KE ATAS ROBERT KUOK TANDA KEANGKUHAN UMNO

Terdapat dua aspek paling nyata di sebalik serangan beberapa pemimpin UMNO, temasuk Najib Razak sendiri,  terhadap taikun Robert Kuok yang juga merupakan orang terkaya di Malaysia.
Pertama, ia menunjukkan UMNO sendiri merupakan penggalak, penyokong dan penyebar berita palsu di sebalik dentam-dentum mahu menggubal undang-undang mencegah berita palsu dan kononnya mereka benci kepada berita-berita palsu.
Hakikat bahawa tuduhan yang mengatakan Robert Kuok ada menyumbang dana kepada DAP dan mahu menentukan penguasaan kaum Cina dalam politik negara adalah semata-mata serangan liar oleh blogger pengecut yang tidak dibuktikan dengan apa-apa fakta dalam tulisannya.
Kenapakah pemimpin UMNO begitu cepat melompat terhadap sesuatu berita yang belum disahkan kebenarannya, selain ia juga ditulis dan disebarkan oleh blogger yang sudah menjadi pengetahuan umum sebelum ini tentang latar belakang dan cara hidupnya?
Jika pemimpin UMNO mempercayai dakwaannya terhadap Robert Kuok, apakah ia bermakna mereka, termasuk Najib turut percaya dakwaan blogger yang sama berkaitan pembunuhan Altantuya dahulu?
Meskipun pejabat Robert Kuok baru mengeluarkan kenyataan pada semalam menafikan segala tuduhan yang dikaitkan terhadapnya, tetapi sebelum ini Lim Kit Siang dan Lim Guan Eng sudah pun menafikan pernah menerima walau sesen wang daripada ahli perniagaan tersebut.
Kenapa penafian dua pemimpin DAP itu tidak diterima pakai?
Apakah yang mahu ditunjukkan oleh pemimpin-pemimpin UMNO dengan serangan yang belum disahkan kebenarannya terhadap Robert Kuok itu?
Adakah ini menunjukkan Najib dan UMNO sudah mahu mengenepikan sama-sekali sokongan pengundi Cina semata-mata kerana yakin majoriti mereka adalah bersama DAP?
Adakah ia juga memperlihatkan Najib dan UMNO hanya mahu, melalui dakwaan terhadap Robert Kuok itu, bergantung kepada sokongan pengundi Melayu dan bantuan Pas saja untuk menghadapi pilihanraya akan datang?
Kedua, dakwaan dan serangan terhadap Robert Kuok menandakan keangkuhan UMNO seolah-olah negara ini mereka yang punya dan UMNO saja yang betul dalam segala-segalanya.
Sejak bilakah menderma kepada parti politik suatu kesalahan bagi mana-mana individu?
Apakah hanya dengan dakwaan memberi dana kepada DAP, yang akhirnya terbukti tidak benar dan merupakan berita palsu, Robert Kuok layak diserang dengan pelbagai serangan sehingga diminta menyerahkan kerakyatannya?
Bagaimana dengan derma dan sumbangan yang pernah diberikan oleh Robert Kuok kepada UMNO dan MCA sebelum ini sebagaimana ditulis dalam bukunya?
Di manakah budi bahasa pemimpin UMNO dalam hal ini?
Apakah menderma kepada UMNO dan BN saja merupakan perkara halal, manakala sumbangan kepada parti lain suatu kesalahan?
Yang jelasnya, serangan UMNO, termasuk oleh Najib terhadap Robert Kuok,  pastinya akan menyinggung komuniti perniagaan dan masyarakat Cina keseluruhannya.
Jika Robert Kuok pun boleh dilayan sebegitu rupa, sedangkan sumbangannya kepada pemimpin terdahulu ketika awal pembentukan Malaysia dan melalui cukai perniagaan yang berterusan sehingga kini adalah amat besar, maka terusnya UMNO  berkuasa adalah petanda yang lebih bahaya pada masa depan kepada pihak lain yang lebih kecil kedudukannya.
Di Malaysia ini, selagi UMNO berkuasa, kecuali sedia jadi pengampu dan penjilatnya, mereka yang berbeza tidak akan diraikan seadanya, sebaliknya akan diserang dan dikecam dengan pelbagai cara.
(ShahbudinHusin 27/02/2018)

0

0

votes
Article Rating
Kongsikan artikel ini


BALA 1MDB DATANG LAGI!!

Semalam kerajaan Switzerland dilaporkan mahu menuntut wang berjumlah RM400 juta berkaitan 1MDB yang dirampas daripada beberapa bank negara itu berikutan tiada pihak yang menuntutnya.
Wang itu kini disimpan di perbendaharaan Switzerland dan Malaysia barangkali sengaja tidak mahu menuntutnya kerana ingin melindungi Jho Low dan sederetan nama lain yang dikaitkan dengan kecurian dana 1MDB yang keseluruhannya berjumlah hampir RM20 bilion itu.
Jika Malaysia cuba menuntut wang itu sekarang, mereka tidak saja perlu mengemukakan beberapa dokumen bagi tujuan itu, malah mungkin mendedahkan banyak perkara mengenai Jho Low,  lain-lain nama dan urusniaga 1MDB kepada kerajaan Switzerland.
Jadi, jalan selamat bagi Najib Razak dan demi melindungi Jho Low ialah dengan membiarkan RM400 juta itu hangus begitu saja.
Mujur Tun Mahathir Mohamad memberi jaminan bahawa Pakatan Harapan akan segera menuntut wang tersebut sebaik saja memenangi PRU 14 akan datang.
Kata beliau, wang tersebut adalah milik kita dan kita berhak terhadapnya.
Bermakna, dengan mengundi dan memastikan kemenangan Pakatan Harapan akan membantu mengembalikan wang tersebut kepada kantung negara, selain pendurjana 1MDB lebih mudah di bawa ke muka pengadilan, manakala mengekalkan Najib dan BN hanya menyebabkan wang RM400 juta itu terus lesap serta Jho Low dan lain-lainnya akan terus bebas merdeka.
Hari ini pula, Indonesia dengan kerjasama FBI berjaya merampas kapal mewah, Equanimity milik Jho Low yang turut dipercayai dibeli menggunakan wang 1MDB yang diselewengkan.
Kapal berharga RM800 juta itu sudah lama dicari sejak DOJ menyenaraikannya sebagai sebahagian aset yang mahu dirampas. Ia dirampas di perairan Bali setelah perancangan teliti selama lapan hari dilakukan.
Difahamkan juga, kapal tersebut turut digunakan oleh Jho Low untuk bergerak ke mana-mana destinasi, malah juga merupakan “kediaman bergeraknya” sejak skandal 1MDB meletus di beberapa negara dan DOJ memfailkan saman sivil serta jenayah berkaitan syarikat pelaburan itu.
Memang nama Jho Low belum disenaraikan untuk dicari lagi oleh FBI,  tetapi dengan beberapa aset dan kapalnya sudah dirampas, ia tentu saja akan menghadkan pergerakannya selepas ini.
Sebelum ini, jet peribadinya yang dibeli dengan wang 1MDB juga sudah pun disita oleh DOJ.
Dalam diam, keadaan ini bukan saja membuatkan Jho Low yang akan mula akan kepanasan, bahkan ia tentu juga membahang sama ke tubuh empunya badan yang pernah menerima RM2,600 juta melalui akaun peribadi, yang diberikan hadiah barang kemas ratusan juta termasuk “pink diamond” dan yang menerima ratusan juta lagi untuk membeli kondo mewah dan menerbitkan filem di Hollywood.
Inilah bala 1MDB yang terpaksa ditanggung dengan perasaan malu oleh rakyat Malaysia ketika ini.
Sudah pasti bala ini akan terus datang dan menggila, memalukan kita semua, kecuali tampuk kerajaan dapat ditukar dengan segera.
(ShahbudinHusin 28/02/2018).

0

0

votes
Article Rating
Kongsikan artikel ini


APALAGI PENCACAI NAJIB, JOMLAH KITA BERDEMO DI DEPAN KEDUTAAN
INDONESIA!!

Selepas Indonesia bertindak merampas kapal mewah milik Jho Low di perairan Bali semalam yang dipercayai dibeli dengan menggunakan wang curi 1MDB, bermakna bertambah satu lagi negara yang turut bertindak terhadap skandal yang melibatkan syarikat pelaburan negara yang ditubuhkan Najib Razak itu.
Sebelum ini, Amerika Syarikat, United Kingdom, Switzerland, Singapura, Hong Kong, Luxembourg, Australia, Scotland dan Italy adalah antara negara yang telah menyiasat berkaitan dana 1MDB sama ada melibatkan penyelewengan, kecurian atau penggubahan wang haram.
Dengan penglibatan Indonesia ini, jumlah negara yang terlibat kini adalah 10 negara.
Wowwww….hebatnya 1MDB!
Hanya di Malaysia saja, 1MDB masih dianggap suci bersih dan putih ibarat kapas, malah kerana suci bersih dan putih ibarat kapasnya syarikat pelaburan itu, sesiapa saja yang membangkitkannya akan segera dipecat, dibuang kerja dan dipenjara.
Manakala mereka yang membela dan mempertahankan 1MDB, Najib dan Jho Low pula, habuan pangkat, jawatan serta dedak adalah ganjarannya.
Lebih menggemparkan dalam tindakan terbaru Indonesia merampas kapal mewah Jho Low yang dipercayai hasil wang curi 1MDB itu adalah kerana ia dilakukan hasil kerjasama dengan FBI Amerika.
Wah…apa sudah jadi sekarang ini?
Di mana hubungan baik Najib dengan Trump dan adakah pelaburan Malaysia untuk mengukuhkan ekonomi Amerika sebagaimana yang dijanjikan Perdana Menteri sebelum ini tidak memberi kesan apa-apa?
Kenapa Indonesia boleh berpakat dan bekerjasama dengan Amerika dan membelakangkan hubungan baik dengan Malaysia, jirannya sendiri?
Tidakkah ini suatu bentuk “campurtangan asing” namanya yang bertujuan memalukan Najib dan Malaysia?
Kepada Duta Malaysia di Indonesia, Zaharin Hashim, janganlah berpeluk tubuh saja dan segeralah bertemu dengan Presiden Jokowi untuk mengemukakan bantahan dengan secepat-cepatnya.
Bukankah antara peranan anda di sana ialah mengampu dan membela Najib?
Bagi pencacai dan pembela Najib dalam negara seperti Pemuda UMNO dan Pas misalnya, bangun dan bangkitlah juga untuk melawan “campurtangan asing” oleh Indonesia ini.
Jom pertahankan Najib dan Jho Low… mari kita berdemo ramai-ramai di depan Kedutaan Indonesia!!
(ShahbudinHusin 01/03/2018)

0

0

votes
Article Rating
Kongsikan artikel ini


BAGAIMANA MANUSIA INI BOLEH BERKAWAN BAIK DENGAN PEMBESAR NEGARA, TANYA
MAHFUZ OMAR

RAMPASAN KAPAL MEWAH JHO LOW : MARUAH NEGARA  SEMAKIN TERDEDAH, PEMIMPIN NEGARA TIDAK RASA BERSALAH
1. Tindakan kerajaan Indonesia merampas kapal layar mewah di Bali milik hartawan kontroversi Low Taek Jho @ Jho Low yang didakwa diperoleh menggunakan wang 1MDB begitu menggemparkan dan memalukan negara.
Media Indonesia melaporkan operasi merampas kapal bernama The Equanimity yang dibina dan diselenggarakan dengan menggunakan lebih daripada AS$250 juta daripada dana 1MDB adalah hasil kerjasama polis Indonesia dan Biro Siasatan Persekutuan (FBI), AS.
2. Isu 1MDB bagi Jabatan Keadilan (DOJ) Amerika Syarikat sudah menjadi isu global dengan negara Indonesia termasuk antara antara negara yang melancarkan ‘serangan’ dan buruan ke atas semua yang berkaitan dengan 1MDB.
Indonesia, walaupun jiran dan saudara serumpun dengan Malaysia, bertindak tegas tanpa kompromi terhadap kapal itu. Timbalan Pengarah Jenayah Ekonomi dan Khas Kombes Daniel Silitonga memberi jawapan yang begitu tegas iaitu :  ” Yang penting, pada prinsipnya, kejahatan jangan sampai menang. Undang-undang yang harus menang.”
3. Isu rampasan kapal layar ini sepatutnya telah sampai ke titik terakhir kerajaan dan rakyat Malaysia. Jika AS dan seluruh dunia begitu tegas dalam soal menjulang keadilan dan menentang kezaliman, tidak wajar bagi Malaysia mendiamkan diri begitu sahaja.
Isu 1MDB sudah tidak mampu disembunyikan kerana ‘bangkai dinasour’ ini sudah berbau busuknya ke seluruh dunia. Apakah kita tidak malu ketika seluruh dunia memerangi korupsi, rasuah, penyelewengan dan ketidak adilan yang berpunca dari negara ini, Malaysia mengambil sikap membisu serta mendiamkan diri.
Malah Peguam Negara AS Jeff Sessions menyifatkan skandal 1MDB kleptokrasi paling teruk di dunia dengan lebih AS $ 4.5 bilion secara keseluruhan penggubahan wang haram dibuat menerusi urus niaga haram yang kompleks dan syarikat cengkerang dengan akaun bank di pelbagai negara seperti Switzerland, Singapura, Luxembourg dan Amerika Syarikat.
RAMPAS KAPAL PENCURI DUIT 1MDB BUKAN CAMPUR TANGAN ASIN
4. Dalam rampasan di Bali semalam juga, 34 orang anak kapal berada di situ tetapi tiada kelibat Jho Low dilaporkan. Beliau adalah suspek yang disasarkan namun mujur beliau tiada di dalam kapal terbabit. Jho Low sudah menjadi pelarian dengan banyak negara melancarkan operasi memburu beliau seumpama pengganas antarabangsa.
Nama beliau cepat naik tetapi beliau populariti dengan cara yang amat memalukan negara. Saya hairan bagaimana manusia seperti ini boleh berkawan dengan pembesar negara, menjadi anak emas pemimpin negara, hidup bebas  dan mewah hasil ‘duit haram’ dan aset milik negara.
Apa yang istimewanya Jho Low dengan memiliki kapal mewah ini berbanding penduduk kampung dan rakyat kelas menengah dan rendah yang lebih memerlukan duit negara daripada beliau.
5. Isu 1MDB bukan modal politik pembangkang di musim pilihan raya. Tindakan merampas kapal mewah The Equanimity bukan di arah atau dirancang oleh pemimpin pembangkang dengan kerjasama kerajaan AS.
Jangan pula nanti ada tuduhan mengatakan ia adalah campur tangan kuasa asing atau mengundang campur tangan asing ke negara ini. Janganlah pula PM hilang ilhamnya mencari tarikh keramat PRU ke 14 kerana meletupnya isu ini ketika ini.
6. Kes yang berlaku ini adalah tindakan negara-negara di dunia, yang melihat kesalahan yang begitu jelas dan besar dan tidak boleh diterima oleh akal yang waras. Bagi negara yang demokratik, bebas dan telus, isu ini ibarat ‘boleh meruntuhkan langit.’
Tetapi bagi negara yang Indeks Persepsi Rasuahnya merudum, skandal 1MDB adalah satu daripada koleksi bermasalah yang boleh diselesaikan dengan hanya menutup mata dan mulut.
7. 1MDB adalah kesalahan pemimpin negara, yang salah urus tadbir dan pencurian dana negara. Jika Malaysia gagal  mengambil tindakan sewajarnya terhadap isu 1MDB serta mengheret Jho Low ke muka pengadilan, maka negara-negara lain membuktikan dengan usaha agresif seperti rampasan kapal ini dapat membantu menyelesaikan skandal terburuk di dunia.
Malulah terhadap negara lain, ketika maruah negara sedang dilihat dengan segala pekung dibuka, Malaysia masih mahu menafi, menyalahkan pihak lain malah berbangga dengan kesalahan diri.
DATO’ HJ MAHFUZ OMAR
Ahli Parlimen Pokok Sena
1 Mac 2018/13 Jamadilakhir 1439H

0

0

votes
Article Rating
Kongsikan artikel ini


SALLEH SAID KERUAK LEBIH HEBAT DARIPADA FBI AMERIKA?

Ketika DOJ mengumumkan sederetan harta yang dipercayai dibeli dengan dana 1MDB yang dicuri yang mahu dirampasnya beberapa tahun lalu, antaranya termasuk kapal mewah Equanimity milik Jho Low, tiada siapa pun meragui mengenai pemilikan “kediaman bergerak”  yang bernilai hampir RM1,000 juta itu.
Ini kerana FBI Amerika Syarikat yang menjalankan penyiasatan mengenai perkara itu bukan calang-calangnya cekap dan kemahirannya.
Lebih daripada itu, baik ketika DOJ mula-mula mengumumkan saman sivilnya untuk merampas harta-harta tersebut mahu pun setelah Equanimity dirampas dua hari lalu di perairan Bali, Jho Low sendiri sama-sekali tidak menafikan kapal itu miliknya.
Dalam responnya sebaik kapal itu dirampas oleh polis Indonesia dengan kerjasama FBI, Jho Low menyifatkan tindakan itu sebagai keterlaluan, bermotif politik, penuh kelemahan dan tidak disokong dengan bukti.
Dalam erti kata, Jho Low tanpa ragu-ragu mengakui kapal mewah itu adalah miliknya.
Tetapi, menteri pengampu dan pembodek nombor satu, Salleh Said Keruak nampaknya lebih hebat daripada FBI dan Jho Low sendiri.
Beliau dengan penuh yakin dan tanpa rasa malu mengatakan tiada bukti yang menunjukkan kapal Equanimity yang dirampas itu adalah kepunyaan Jho Low.
Kalau bukan milik Jho Low, milik siapakah kapal tersebut?
Adakah Salleh lebih “hebat” daripada FBI atau lebih “cerdik” daripada Jho Low sendiri yang mengakui kapal itu miliknya?
Atau ini ciri utama untuk bergelar pengampu dan pembodek nombor satu?
(ShahbudinHusin 02/03/2018).

0

0

votes
Article Rating
Kongsikan artikel ini


KENAPA UMNO LEBIH SAYANG JHO LOW BERBANDING ROBERT KUOK?

Robert Kuok dan Jho Low adalah dua nama yang cukup popular dan menjadi sebutan sebahagian besar rakyat Malaysia ketika ini.
Robert Kuok, taikun terkenal dan orang terkaya di Malaysia tiba-tiba menjadi sebutan akhir-akhir ini berikutan penyebaran berita palsu oleh seorang blogger yang menuduhnya mendanai DAP serta merancang menggulingkan kerajaan yang ada.
Berita palsu itu kemudian mendapat reaksi pantas daripada Najib Razak sendiri yang mengingatkan bahawa Robert Kuok berjaya kerana adanya bantuan daripada kerajaan.
Berikutan reaksi yang berupa sokongan Najib terhadap berita palsu itu, ia seterusnya mengundang beberapa serangan daripada menteri dan pemimpin UMNO lain yang turut memperlekeh serta menggelar Robert Kuok dengan pelbagai gelaran yang mengaibkan.
Tanpa memperdulikan jasa dan sumbangannya kepada ekonomi negara selama ini, hanya kerana suatu berita palsu, Robert Kuok akhirnya dikecam seolah-olah beliau tidak pernah berjasa dan kini musuh baru kepada UMNO dan kerajaan.
Tidak dinafikan bahawa Robert Kuok adalah ikon masyarakat Cina dan didapati ramai yang tersinggung dengan serangan terhadapnya itu. Mungkin ada yang boleh menerima jika serangan itu dilakukan berasaskan fakta dan bukti sahih yang memang mendapati Robert Kuok terlibat dalam usaha mahu menggulingkan kerajaan.
Tetapi, sehingga ini semuanya adalah berita palsu belaka. Di ketika BN bersiap sedia menghadapi PRU 14 dan agak ketandusan sokongan pengundi kaum Cina,  serangan terhadap taikun tersebut tentu saja melemahkan lagi kedudukan yang sedia ada.
Sejak dua hari lalu pula, apabila kapal mewah Equanimity dirampas oleh polis Indonesia dengan kerjasama FBI di perairan Bali, nama Jho Low yang sejak kebelakangan ini agak suam-suam suku, dengan sesingkatnya kembali menjadi sebutan ramai.
Ini kerana kapal yang dirampas itu sudah lama dicari oleh DOJ dan FBI sejak mereka menyenaraikannya sebagai sebahagian aset yang dibeli oleh Jho Low dengan menggunakan wang curi 1MDB.
Penemuan kapal mewah itu pastinya suatu berita gembira bagi DOJ kerana di dalamnya barangkali tersimpan banyak bukti dan dokumen lain yang yang boleh mengukuhkan lagi saman sivil dan siasatan jenayah berkaitan pencurian wang 1MDB.
Berbeza dengan dakwaan terhadap Robert Kuok yang hanya satu berita palsu, malah taikun itu juga sedang dalam proses mengambil tindakan undang-undang terhadap penyebarnya, sebaliknya berita mengenai Jho Low dan kapal Equanimity itu adalah berita yang benar dan sahih.
Tidak itu saja, penglibatan Jho Low dalam pencurian wang 1MDB juga adalah benar dan sahih kerana sebelum adanya 1MDB, beliau bukan saja tidak pernah dikenali, bahkan apa perniagaan dan harta yang pernah dibelinya turut tidak diketahui.
Tetapi, berita benar dan sahih ini tidak menarik perhatian pemimpin-pemimpin UMNO untuk menyerang dan menghentam Jho Low. Selain Najib, Nazri Aziz, Tengku Adnan dan lain-lain pemimpin UNNO tidak bersuara mengenai Jho Low, terdapat juga yang tidak malu-malu mempertahankannya, meskipun dengan hujah setaraf lawak jenaka dan bahan ketawa.
Namun, kenapakah pemimpin UMNO lebih membela  atau diam terhadap berita benar yang tersebar mengenai kemungkaran Jho Low?
Antara berita palsu mengenai Robert Kuok dan berita benar mengenai Jho Low, mengapa UMNO lebih terarah menyokong kepalsuan?
Apakah sumbangan Jho Low kepada negara lebih besar berbanding Robert Kuok?
Apakah ini cerminan bahawa UMNO dan para pemimpinnya sudah tidak dapat membezakan antara kaca dengan permata, antara racun dengan air gula?
(ShahbudinHusin 02/03/2018).

0

0

votes
Article Rating
Kongsikan artikel ini


BISU KERANA EQUANIMITY

1.Samada kapal layar Equanimity milik Malaysia atau tidak bukan soalnya. Yang menjadi masalah ialah kapal ini dimiliki oleh Low Taek Jho atau Jho Low dengan mengguna duit 1MDB. Pembelian ini adalah satu cara untuk bersihkan wang 1MDB yang Dept. of Justice, Amerika Syarikat dakwa diselewengkan (curi) oleh Jho Low.
2.Jho Low adalah sahabat karib Najib dan Rosmah. Najib adalah Penasihat berkuasa penuh syarikat milik Kerajaan 1MDB. Tidak ada keputusan boleh dibuat oleh 1MDB tanpa persetujuan Najib.3.Ini bermakna Najib perlu tahu dan bertanggungjawab akan apa terjadi kepada wang 1MDB sebanyak 1 billion Ringgit yang diguna oleh Jho Low untuk bina/beli kapal layar Equanimity.4.Sepatutnya Najib mengaku duit ini diberi kepada Jho Low untuk beli kapal. Jika tidak diberi oleh Najib, sebagai orang yang bertanggungjawab dalam 1MDB, Najib perlu lapor kepada polis supaya polis dapat pertolongan Interpol untuk dapat balik 1 billion Ringgit duit 1MDB. Jika dakwaan oleh Dept. of Justice, Amerika Syarikat bahawa Jho Low mencuri duit 1MDB untuk beli kapal layar bagi membersihkan duit yang dicuri, adalah tidak benar, maka Najib perlu protes kepada Dept. of Justice. Tetapi Najib tidak buat apa-apa.5.Yang kita dengar ialah A.G. (Pendakwa Raya) menyatakan Najib tidak lakukan apa-apa kesalahan. Bolehkah Najib berdiam diri jika ada dakwaan bahawa duit 1MDB telah dicuri, sedangkan ia bertanggungjawab sepenuhnya dalam pengurusan 1MDB.6.Di Singapura beberapa orang telah dituduh dan di penjara kerana selewengkan duit 1MDB. Beberapa bank ditutup oleh Kerajaan Singapura kerana terlibat dengan kehilangan duit 1MDB. Di Switzerland dan di Luxembourg juga terdapat tindakan terhadap penyelewengan duit 1MDB.7.Tetapi di Malaysia kehilangan duit 1MDB, salahguna duit 1MDB, pengurusan yang tidak bertanggungjawab, pemindahan masalah dan pengurusan 1MDB kepada Kementerian Kewangan, penglibatan Perdana Menteri, laporan-laporan oleh Bank Negara, MACC dan PAC, kehilangan berbillion duit 1MDB, Jho Low, kapal Equanimity berharga 1 billion Ringgit yang didakwa dicuri dengan duit 1MDB, tindakan polis Indonesia dan FBI Amerika merampas kapal yang dimiliki Jho Low secara haram, – tidak ada tindakan yang diambil oleh polis atau Kerajaan Malaysia. Kata A.G. tidak ada salahlaku oleh Najib. Kes tutup. Empat buah negara dakwa duit 1MDB dicuri oleh Jho Low, A.G. Malaysia kata tiada apa-apa yang berlaku. Semua okay.8.Apa jenis Kerajaan ini. Berbillion Ringgit duit Kerajaan lesap. Duit ini dipinjam. Kita kena bayar. Rakyat kena bayar. Kerajaan tak tahu apa.9.Kerajaan bisu. Perdana Menteri bisu. Menteri bisu. Wakil Rakyat Kerajaan bisu.10.Apakah mulut tersumbat terlalu banyak dedak yang mereka semua bisu.11.Sudah sampai masanya Malaysia tukar Kerajaan. Sudah sampai masanya Kerajaan baru dipilih untuk siasat segala-gala yang tidak disiasat oleh Najib dan A.G. jinaknya.
Tun Mahathir Mohamad (Dipetik daripada blog Chedet)

0

0

votes
Article Rating
Kongsikan artikel ini


MCA SEPATUTNYA DESAK NAJIB PECAT NAZRI ATAU JIKA TIDAK, KELUAR SAJA
DARIPADA BN!!

Perang mulut antara MCA dengan Nazri Aziz terus berlarutan dan tidak ternampak ada tanda-tanda akan berhenti. Kedua-dua pihak kekal dengan pendirian dan “keras kepala” masing-masing serta enggan mengalah.
Hanya bermula dengan kritikan pedas oleh Nazri, termasuk menggelar taikun Robert Kuok sebagai “pondan” dan “ayam betina” yang hakikatnya cuma bersumberkan berita palsu seorang blogger pelarian dan ia lantas membuatkan rasa tidak senang kepada MCA,  perbalahan itu kini merebak dan melibatkan DAP pula.
Dikecam kerana hubungannya yang rapat dengan DAP dan tidak disenangi oleh oleh Ketua Pemuda MCA iaitu Chong Sin Woon, Nazri kemudiannya membidas dengan menganggap pemimpin muda MCA itu sebagai “gila”  kerana mahu menentukan dengan siapa beliau harus berkawan.
Terbaru ini Presiden MCA sendiri, Liow Tiong Lai menuduh Nazri sebagai pemimpin yang berpakat secara sulit dengan pembangkang daripada dalam BN.
Hari ini, kata beliau, MCA bukan saja berdepan dengan pembangkang yang semakin kuat, tetapi juga pemimpin dari dalam BN yang membuat pakatan sulit dengan pembangkang.
“Dia ialah menteri pelancongan yang telah membuat tuduhan tidak berasas terhadap Rober Kuok,” kata Liow lagi
Susulan itu, sekumpulan ahli MCA seterusnya membuat desakan agar Nazri meletakkan jawatan sebagai anggota kabinet kerana penghinaannya terhadap Robert Kuok dianggap sebagai “duri dalam  daging” kepada BN.
Sebelum ini, Nazri dengan tiga menteri Cina daripada MCA dan Gerakan juga difahamkan “bertegang leher”  dalam mesyuarat kabinet Rabu lalu sehingga membuatkan Najib campurtangan untuk meredakan perang mulut antara mereka.
Dengan menteri bergaduh sesama sendiri melalui media dan di dalam mesyuarat kabinet dan ia terus berlaku sehingga kini, walaupun ia sebenarnya adalah berita gembira buat Pakatan Harapan menjelang PRU akan datang, hakikat paling nyata ialah ia menggambarkan kelemahan dan ketidakupayaan Najib mengawal keadaan.
Bukan saja Najib terhampak tidak dihormati, malah menteri-menteri juga terlihat tidak takut dengan beliau. Jika MCA dan Gerakan berpegang kepada prinsip bahawa perlekehan Nazri terhadap Robert Kuok tidak seharusnya dilakukan dan hanya bersumberkan berita palsu, mengapakah Nazri masih bertahan dengan pendiriannya dan tidak menunjukkan rasa takut kepada Najib?
Najib pula, mengapa tidak berani bersikap “jantan sedikit” dengan mengarahkan Nazri agar segera tutup mulut atau meminta maaf demi perpaduan BN?
Apakah antara Naib dan Nazri ada rahsia sesama sendiri yang hanya mereka berdua saja mengetahuinya?
Bagi MCA, jika benar mereka bersungguh dalam mempertahankan Robert Kuok yang dianggap ikon masyarakat Cina itu, sekadar mendesak Nazri meletaklan jawatan saja tidaklah memadai sebenarnya.
Apa jadi jika desakan letak jawatan itu tidak mahu dituruti oleh Nazri?
Kenapa MCA tidak berani memberi kata dua kepada Najib agar memecat Nazri  atau kiranya tindakan itu tidak diambil, MCA membuat keputusan keluar daripada BN?
Kata dua itu secara tidak langsung akan membolehkan MCA menilai sama ada Najib lebih sayangkan parti itu atau Nazri.
Sudah pasti, jika langkah itu berani diambil oleh MCA, parti itu bukan saja lebih dihormati dalam mempertahankan Robert Kuok yang dihina sebagai “pondan” dan “ayam betina” oleh Nazri, malah ia juga akan membuatkan taikun dan orang terkaya Malaysia yang berpengkalan di Hong Kong itu turut gembira dengan pembelaan MCA terhadapnya.
Jika tidak, apa yang dilakukan MCA sekarang ini tidak lebih suatu “lakonan”  semata-mata.
(ShahbudinHusin 03/03/2018)

0

0

votes
Article Rating
Kongsikan artikel ini


BUKAN TAK JUMPA, TAPI TAK PERNAH CARI PUN!!

Seorang lagi bekas menteri tampil bersuara.
Jika semalam, Rais Yatim menempelak Salleh Said Keruak yang begitu cepat membela Jho Low dengan mengatakan tiada bukti yang menunjukkan kapal Equanimity itu miliknya, kini giliran Rafidah Aziz pula melantunkan suaranya.
Rafidah melahirkan kekecewaannya kerana pihak berkuasa Malaysia gagal mencari kapal yang  disenaraikan oleh DOJ sebagai pembelian hasil wang curi 1MDB sejak dua tahun lalu itu, sebaliknya berjaya dirampas oleh Indonesia dua hari lalu di perairan Bali.
“Apa jadi dengan pihak berkuasa kita sendiri?
“Apakah kita memang tak pernah kisah untuk cari dan jejakinya?
“Atau apakah ada lagi skandal menakutkan di sebalik kapal layar itu yang belum didedahkan? Apakah ada udang di sebalik batu?” soal Rafidah dalam tulisannya di Facebook.
Lebih daripada itu, Rafidah juga mendedahkan beliau sendiri pernah menemui  lokasi kapal Equanimity itu dan sempat mengambil gambar serta videonya ketika menyertai aktiviti menyelam di Phuket pada tahun lalu.
“Kami  yang hanya penyelam, boleh jumpa, kenapa pihak berkuasa kita tak boleh jumpa?” tanya beliau lagi.
Sebenarnya bukan pihak berkuasa negara kita tak boleh jumpa kapal tersebut, tetapi mereka memang tak pernah mencarinya pun?
Nak mampus siapa berani mencari?
Bukankah Jho Low ada kekebalan tersendiri?
Malah jika diminta kerjasama oleh pihak FBI Amerika pun untuk mencari kapal itu, sudah pasti ia akan ditolak mentah-mentah begitu saja.
Apa saja yang berkaitan 1MDB dan Jho Low, selagi Najib menjadi Perdana Menteri, semuanya akan cuba dilindungi sedaya yang boleh.
Lihat saja bagaimana Pejabat Peguam Negara menolak kerjasama perundangan atau MLA yang diminta sebanyak dua kali oleh pihak berkuasa Switzerland berhubung penyiasatan 1MDB sebelum ini.
Jadi, Rafidah tak perlu terlalu kecewa atau patah hati dengan apa yang berlaku dalam negara kita ketika ini. Harus difahami bahawa tiada apa-apa yang akan berubah selagi Najib, UMNO dan BN terus memegang kuasa.
Tukar kerajaan dan Tun Mahathir jadi Perdana Menteri, bereslah semua kejahatan yang menyesakkan dada kita selama ini.
 (ShahbudinHusin 04/03/2018)

0

0

votes
Article Rating
Kongsikan artikel ini


HARI MINGGU YANG MEMENINGKAN KEPALA…..

Hari ini adalah hari minggu di mana semua orang sepatutnya dapat berehat dengan tenang bersama keluarga dan orang-orang tersayang.
Ada yang ingin makan-makan, berjalan-jalan, berkunjung ke rumah sanak saudara, berjumpa kawan-kawan atau melepak di mana-mana untuk merehatkan minda.
Tetapi, beberapa peristiwa yang berlaku dalam sehari dua ini tentu saja membuatkan ada yang tidak tenang memikirkan apa sudah jadi dengan negara kita ini.
Pertama, wang berjumlah RM400 juta daripada dana berkaitan 1MDB yang kini dibeku oleh pihak berkuasa Switzerland tidak mahu dituntut oleh Malaysia.
Oleh kerana ia tidak dituntut, Switzerland berhasat untuk menuntutnya dengan menggunakan peruntukan undang-undang sedia ada yang membenarkan mereka berbuat demikian.
Pening kepala kita, adakah Malaysia sudah cukup kaya sehingga tidak mahu menuntut wang sebanyak itu?
Kedua, berikutan rampasan kapal mewah Equanimity di perairan Bali oleh FBI Amerika dengan kerjasama polis Indonesia, dua orang pengampu tersohor kepada Najib Razak iaitu Peguam Negara, Apandi Ali dan Menteri Komunikasi dan Multimedia, Salleh Said Keruak memberikan reaksi yang membuatkan kita juga jadi pening kepala.
Kata Apandi, kapal tersebut bukan milik Malaysia, manakala Salleh lebih ajaib komennya – tiada bukti Equanimity itu milik Jho Low.
Meskipun pejabat Jho Low lebih dulu memberi reaksi dengan mengatakan rampasan kapal itu sebagai keterlaluan, bermotif politik dan tindakan penuh kelemahan, Salleh seolah-olah lebih pandai, lebih bijak dan lebih  berpengetahuan daripada empunya kapal sendiri.
Tak peningkah kita dengan perangai menteri tersebut?
Ketiga, seorang pegawai tinggi PDRM telah dikaitkan dengan penggubahan wang wang haram di Australia di mana di dalam akaun banknya terdapat kemasukan tunai secara berkala yang mencecah hampir RM1 juta banyaknya.
Oleh kerana pihak berkuasa Australia meragui kesahihan wang tersebut dan mempercayai ada kaitan dengan penggubahan wang haram, akaun bank itu telah dibekukan.
Bagaimanapun, menurut laporan media, pegawai terbabit sudah pun dibebaskan dan didapati tidak bersalah oleh PDRM kerana wang tersebut dikatakan adalah hasil penjualan rumahnya dan untuk membiayai pembelajaran sarjana anaknya di Australia.
Tetapi, dalam waktu yang sama, pegawai polis terbabit juga dilaporkan tidak mahu mencabar rampasan atau pembekuan wang yang dilakukan oleh pihak berkuasa Australia terhadapnya.
Sekali lagi kita pening kepala, kenapa wang tersebut tidak mahu dituntut?
Jika ia hasil penjualan rumah dan dokumen mengenainya boleh dibuktikan kepada PDRM, kenapa dokumen yang sama tidak mahu ditunjukkan kepada pihak berkuasa Australia?
Adakah pegawai polis terbabit sudah cukup kaya sehingga sanggup membiarkan wang penjualan rumahnya sendiri lesap begitu saja?
Bukan sikit tu beb…hampir RM1 juta jumlahnya!!!
Dengan tiga berita di atas, tak peningkah kepala kita dibuatnya di hari minggu ini?
(ShahbudinHusin 04/03/2018)

0

0

votes
Article Rating
Kongsikan artikel ini


PENDEDAHAN MENGEJUTKAN – "BUKAN TUN MAHATHIR, TAPI TUN GHAFAR YANG
BERKERAS MAHU PINDAAN HADKAN KUASA RAJA2"

 SULTAN  BUKAN  TUHAN

 1. “Jika you batalkan juga  pindaan ini, saya akan tentang you habis-habisan. You tahu kan negara ini hak siapa. Yes , hak rakyat , bukan hak mereka.

 2. “Mereka ini kena patuh Perlembagaan dan undang-undang . Mereka bukan Raja Mutlak  saperti  Raja-Raja Arab . Rakyat yang meletakkan mereka di situ”.

 3. Saya tersentak melihat wajah serius dan kata-kata tegas ayah saya, Pak Ghafar ( arwah  Tun )  apabila Dr. Mahathir ( Tun ) menelefon beliau memaklumkan hasratnya  tidak mahu meneruskan cadangan meminda Perlembagaan Negara berhubung kuasa Raja-Raja.

 4. Ketika itu Pak Ghafar ialah Pengerusi Kompleks Kewangan yang juga salah seorang Naib Presiden UMNO.

 5. Pak Ghafar minta saya rahsiakan perkara ini kerana tidak mahu rakyat hilang keyakinan terhadap Dr. Mahathir.

 6. Arwah pernah juga memberitahu saya sebab-sebab beliau enggan menerima Bintang-Bintang Kebesaran atas alasan beliau tidak mahu tangan beliau terikat andainya jika berlaku pertikian diantara rakyat dengan Raja.

 Katanya lagi mungkin satu hari nanti  anak-anak Raja yang tak senang dengan kita , mereka akan sewenang-wenangnya tarik balik pingat yang diberi oleh bapa mereka kepada kita  . Lagi pun, sambung beliau, itu semua (Pingat dan Gelaran) bukan boleh membantu  kita di dalam kubur nanti.

 7. Ayahanda Tun Ghafar  meninggal pada 23hb April 2006 pada umur 81 tahun. ALFATIHAH.

 8. Rahsia ini terpaksa saya kongsikan bersama kerana kebelakangan ini saya lihat ada di kalangan Raja-Raja sama ada mungkin terlupa atau tidak tahu punca mengapa dua kali Perlembagaan Negara  TERPAKSA  dipinda, justeru mereka terus berdendam dan menyalahkan Dr. Mahathir seolah-olah  beliau sesuka hati dan beria-ia sangat yang mahu kedua dua Perkara dalam Perlembagaan itu dipinda.

 9. Perlu saya berterus terang selepas meninggalkan UMNO dan PAS dan Deklarasi Rakyat yang dipimpin sendiri oleh Dr. Mahathir, saya tidak lagi menganggotai mana-mana parti politik mahu pun NGO.
 Perkara ini pernah saya maklumkan juga kepada YAB Datuk Seri Najib sendiri.

 10. Saya lebih senang begini, memberi pandangan dan teguran2 secara bebas.

 11. Terserahlah kepada sesiapa membuat andaian dan interpretasi terhadap tulisan-tulisan saya.

 Kita semua bukan maksum. Tegur menegur dan ingat mengingat adalah amalan baik yang dituntut oleh agama.

 12. Niat saya hanya mahu melihat negara kita terus maju dan dihormati oleh dunia dan rakyat hidup aman damai tanpa kira kaum dan agama.

 13. Setelah berbincang beberapa kali, akhirnya pada 1hb Ogos 1983, Dr. Mahathir selaku Perdana Menteri ketika itu telah membentangkan usul meminda Perkara 66 Perlembagaan Negara.

 14. Walaupun Parlimen telah meluluskan Pindaan tersebut tetapi Raja-Raja masih enggan memberi persetujuan kerana mengikut Perkara 38 ( 4 ) 2  Raja-Raja MESTI   bersetuju dengan mana-mana pindaan Perlembagaan yang ada kaitan dengan kedudukan mereka.

 15. Rakyat jelata mula marah diatas keenganan Raja-Raja memberi persetujuan. Perhimpunan demi perhimpunan membantah sikap Raja-Raja telah diadakan.

 16. Segala rahsia dan kelemahan Raja-Raja dan keluarga mereka ditelanjangkan. Terdapat juga suara-suara dan cadangan yang ekstrim  disuarakan. Itulah perasaan rakyat terhadap Raja-Raja ketika itu.

 17. Di sini Dr.Mahathir telah berjaya mententeramkan   keadaan, jika tidak, mungkin  hari ini tidak ada lagi Raja-Raja seperti yang pernah berlaku pada  Negeri  Melaka sejak tahun 1699 iaitu kira-kira  320 tahun dahulu atau yang pernah berlaku di negara-negara Eropah suatu masa dulu.

 18. Bagi mengatasi kemelut itu, Majlis Tertinggi UMNO telah melantik Pak Ghafar mengetuai rombongan UMNO bagi berbincang dengan kesemua Raja-Raja. Ia berlangsung di Istana Kayangan , Selangor. Turut dalam rombongan itu ialah Datuk Harun Idris ( bekas MB Selangor ), Datuk Kamaruddin Md. Isa ( bekas MB Perak ), Datuk Mustapha Jabar ( Setiausaha Agung ) dan Puan Marina Yusoff.

 Raja-Raja pula dibantu oleh Raja Aziz Addrause, seorang pakar undang-undang yang terkenal.

 19. Akhirnya mereka (Raja-Raja dan peguam  mereka) bersetuju dengan hujah Pak Ghafar bahawa TIDAK ADA terdapat mana-mana perkara  dalam Perlembagaan yang mengatakan Raja-Raja  berhak atau punyai kuasa menolak mana-mana Bill yang diluluskan oleh Parlimen, justeru  mereka ( Raja2 ) BERSETUJU dengan Pindaan Perkara 66 Perlembagaan itu.

 20. TIDAK  ADA  RAJA  JIKA  TIDAK  ADA  RAKYAT kerana  rakyatlah
 yang mengangkat seseorang itu menjadi Raja.

 21. Saya pernah dengar  cakap-cakap  kononnya  ada terdapat  amalan di mana Raja-Raja  perlu meneliti dan meluluskan senarai calon dari parti memerintah sama ada sipolan-sipolan itu boleh bertanding atau sebaliknya . Begitu juga kononnya sama ada sesorang itu boleh dilantik sebagai EXCO  atau tidak,  turut ditentukan oleh  Raja berkenaan.

 Semua amalan ini termasuk meminta mana-mana parti yang telah mendapat kepercayaan dan mandat rakyat menghantar 3 nama kepada Raja untuk dipilih sebagai Menteri Besar dan cakap-cakap kononnya ada Raja  yang TIDAK  AKAN melantik sipolan-sipolan sebagai Ketua Pentadbir Kerajaan jika parti  yang menang tidak digemarinya – ini semua adalah amalan yang terang-terang bertentangan dengan Perlembagaan dan Undang-Undang negara.

 22. Jika amalan ini berterusan , maka Pilihanraya adalah sia-sia sahaja. Lebih baik Raja lantik sahaja sesiapa yang mereka suka sebagai Bendahara ( Ketua Kerajaan ) sepertimana yang pernah dilakukan oleh Raja-Raja di zaman Kesultanan Melaka dahulu.

 23. Lagi pun cuba bayangkan di mana Raja-Raja nak letakkan diri jika sekiranya parti yang mereka tak minat itu mendapat sokongan majoriti rakyat bagi mentadbir Negara atau Negeri.

 24. Pindaan Perlembagaan kedua berlaku apabila seorang rakyat biasa, Douglas  Gomez  dipukul dengan teruk oleh Sultan Mahmod Iskandar dari Johor. Insiden ini berlaku di Istana Johor pada 30hb November 1992.

 25. Usul yang dibawa oleh Pak Ghafar dan diluluskan  pada  10hb Disember 1992  adalah bagi mewujudkan Mahkamah Khas untuk membicarakan mana-mana Raja yang melanggar Perlembagaan dan Undang-Undang. Jika didapati bersalah, hukuman keatasnya adalah mengikut undang-undang yang sedia ada.

 26. Ekoran penubuhan Mahkamah Khas itu, Sultan Pahang, Sultan Ahmad Shah adalah Raja yang pertama sekali diheret ke Mahkmah. Ia berlaku pada 1995.

 27. Adalah  tidak ruginya jika sekiranya Raja-Raja membincangkan sesama sendiri perkara-perkara yang boleh dan yang tidak boleh dilakukan mengikut Perlembagaan dan Undang-Undang Negara.

 28. Raja-Raja mestilah menunjukkan contoh dan teladan yang baik yang boleh diikuti oleh rakyat jelata.

 29. Anak ketam tidak akan dapat berlari betul selagi bapa ketam tidak berjalan betul terlebih dahulu.

 30. Jika sekiranya mana-mana Raja merasakan mereka boleh berkhidmat lebih hebat untuk rakyat, maka jalan yang sebaik-baiknya  ialah mereka turun takhta dan bertanding dalam pilihanraya.

 31. Saya masih teringat kata-kata Sultan Mahmod Iskandar  dari Johor yang berbunyi – “AKU  BUKAN  TUHAN  YANG  PATUT  DISEMBAH”

 32. Saya memohon maaf jika terdapat sebarang kesilapan fakta dalam tulisan ini.

 33. Tulisan ini akan saya serahkan kepada Raja-Raja melalui Penyimpan Mohor Besar Raja-Raja dalam masa terdekat ini.

 34. Saya bertanggungjawab di atas tulisan ini.

 35. HAK  MENGUNDI  IALAH  HAK  RAKYAT.

 36. Mohon dikongsikan kepada mereka yang cintakan sistem Raja Berperlembagaan seperti yang kita amalkan sekarang.

 Terima Kasih.

 Tamrin Tun Ghafar
 Isnin 05/03/18.

0

0

votes
Article Rating
Kongsikan artikel ini


PEGUAM BERSATU CABAR ROS

1. Pada 28.02.2018, di Siri : 1305, saya telah memberi pandangan tentang krisis keperlembagaan UMNO, yang muncul selepas tarikh 01.03.2018, di atas kegagalan CAWANGAN UMNO untuk mengadakan Pemilihan pada atau sebelum 28.02.2018, dan kesan yang boleh membawa kepada PengHARAMan UMNO oleh pihak PENDAFTAR PERTUBUHAN MALAYSIA (ROS) !!
2. Pada 01.03.2018 MALAYSIAN INSIGHT di bawah tajuk “RoS patut isytihar Umno haram 19 April, kata peguam Dr Mahathir” telah merujuk dan memetik kandungan penulisan saya di Siri : 1305 itu,  sepertimana yang telah saya muat naik dii Siri : 1307.
3. Selepas tempoh lima (5) hari, tanpa mana-mana pemimpin UMNO ataupu Peguam UMNO membuat apa-apa kenyataan berkaitan isu pengharaman UMNO ini, tiba-tiba MALAYSIAN INSIGHT 05.03.2018 di bawah tajuk “RoS sah lulus permohonan Umno tangguh pemilihan parti”, telah melaporkan seperti berikut :
” JABATAN Pendaftaran Pertubuhan (RoS) hari ini mengesahkan kelulusan permohonan parti Umno untuk perlanjutan mengadakan pemilihan di peringkat Majlis Tertinggi bagi 2017.
RoS dalam kenyataan hari ini berkata ia adalah selaras dengan peruntukan perlembagaan pertubuhan Fasal 10.17, yang memperuntukkan penangguhan pemilihan di peringkat Majlis Tertinggi, Bahagian dan Cawangan, yang tidak boleh melebihi 18 bulan dari tarikh pemilihan yang sepatutnya diadakan.
Menurut RoS, Umno telah menetapkan supaya pemilihan tersebut diadakan pada 19 April 2019.
“Adalah diingatkan bahawa setiap parti (dan pertubuhan) berdaftar hendaklah menjalankan urusan-urusannya mengikut peruntukan perlembagaan berdaftarnya serta Akta Pertubuhan 1966 [Akta 335],” katanya. – Bernama, 5 Mac, 2018.”
4. Saya ingin menampilkan CABARAN SAHIH kepada pihak ROS untuk DEDAHkan kepada orang awam sepertimana yang ROS sering suka lakukan bila berkaitan parti-parti politik lain selain UMNO, akan perkara-perkara seperti  berikut :
(a) Bilakah “permohonan untuk penangguhan pemilihan lanjut dari 19.04.2018 ke tarikh 19.04.2019” itu telah dibuat oleh UMNO kepada ROS ?!
(a) Apakah tarikh sebenar kelulusan Usul MAJLIS TERTINGGI UMNO berkaitan keperluan “permohonan untuk penangguhan pemilihan lanjut dari 19.04.2018 ke tarikh 19.04.2019” itu dilakukan, sepertimana ianya sewajibnya dimaklumkan kepada ROS dalam “permohonan” itu ?!
(c) Atas peruntukan / Fasal mana dalam Perlembagaan yang dikatakan ROS bahawa “permohonan untuk penangguhan pemilihan lanjut dari 19.04.2018 ke tarikh 19.04.2019” itu adalah kononnya SAH dan terpakai ?!
(d) Jikapun, “permohonan untuk penangguhan pemilihan lanjut dari 19.04.2018 ke tarikh 19.04.2019” itu sebenar-benarnya WUJUD sebelaum dari tarikh Kenyataan ROS pada hari ini, maka kenapakah ianya tidak diumumkan oleh UMNO mahupun dimaklumkan oleh ROS kepada orang awam sebelum daripada penulisan saya di Siri: 1305 pada 28.02.2018 ataupun sebelum Laporan MALAYSIAN INSIGHT 01.03.2018, yang merujuk dan memetik kandungan penulisan saya di Siri : 1305 itu diterbitkan, seperti di Siri : 1307 ?!
5. Saya juga dengan ini UMUMkan :
Bahawa sekiranya, ROS tidak membuat PENDEDAHAN perlu terhadap kesemua empat (4) PERSOALAN yang ditampilkan di Perenggan 4(a) hingga 4(d) atas;
Maka terbuktilah bahawa ROS adalah satu lagi Agensi Awam yang menjadi ALAT dan JENTERA SALAHGUNA KUASA UMNO, yang bertujuan semata-mata untuk selamatkan Kerajaan NAJIB RAZAK !!!
HANIFF KHATRI ABDULLA
05/03/2018

0

0

votes
Article Rating
Kongsikan artikel ini


SETELAH BERJAYA RAMPAS EQUANIMITY, MALAYSIA WAJAR MINTA BANTUAN
INDONESIA CARI MH370

Secara tiba-tiba nama Indonesia menjadi sebutan di seluruh dunia berikutan kejayaannya mengesan kapal mewah, Equanimity, kepunyaan Jho Low yang didakwa telah dibeli dengan menggunakan wang curi 1MDB.
DOJ telah menyenaraikan kapal mewah itu untuk disita sejak 2016 lagi, tetapi gagal menemuinya.
Tetapi, tiga hari lalu, FBI Amerika dengan kerjasama polis Indonesia berjaya mengesan kapal tersebut dan kemudian merampasnya.
Mungkin selama ini FBI Amerika telah cuba mengesan Equanimity di seluruh dunia, namun ia tidak pernah berjaya ditemui.
Semalam, bekas menteri, Rafidah Aziz turut mengakui beliau pernah terjumpa kapal itu ketika menyertai aktiviti menyelam di perairan Phuket pada tahun lalu.
Tak dipastikan sama ada ketika itu FBI Amerika ada meminta bantuan polis Thailand atau tidak untuk mengesan Equanimity.
Yang jelasnya, Equanimity tidak dirampas ketika ia berada di perairan Thailand dan ketika Rafidah Aziz sempat mengambil gambar serta merakam videonya.
Hanya ketika kapal itu berada di perairan Indonesia, barulah ia berjaya ditahan dan dirampas.
Bermakna, pihak berkuasa Indonesia ada kehebatan tertentu yang tiada pada negara-negara lain di dunia ini.
FBI Amerika pun tidaklah  hebat sangat dalam mencari dan merampas Equanimity sebenarnya. Selama hampir dua tahun, mereka gagal mencarinya di seluruh dunia, tetapi hanya setelah bekerjasama dengan Indonesia saja barulah Equanimity dapat ditemui.
Tabik kepada Indonesia, walaupun Peguam Negara Malaysia kata Equanimity bukan negara kita yang punya, manakala Salleh Said Keruak, menteri pengampu tersohor pula mengatakan tiada bukti Jho Low adalah pemunyanya.
Cuma, yang kita faham, kapal itu dibeli dengan wang curi 1MDB. Sebelum ada 1MDB, tidak pernah kita dengar Jho Low ada kekayaan luar biasa.
Kerana itu, sebagai pembayar cukai GST setiap hari, kita berhak gembira dengan kejayaan Indonesia mengesan Equanimity itu.
Di sebalik kejayaan Indonesia itu, negara kita dalam waktu yang sama masih lagi bergelut dengan mencari pesawat MH370 yang hilang sejak 8 Mac 2014 yang lalu.
Diam tak diam, sudah hampir 4 tahun masa lalu, tapi bayang MH370 pun masih gagal ditemui sehingga kini, meskipun pelbagai usaha sudah pun  dilakukan.
Apa kata, berikutan kejayaan mengesan Equanimity itu, Malaysia cuba minta bantuan khusus daripada Indonesia untuk mencari dan mengesan MH370?
Jika Equanimity mereka boleh jumpa, tak mustahil MH370 pun ada lorong ketemunya bagi pihak berkuasa Indonesia.
(ShahbudinHusin 05/03/2018).

0

0

votes
Article Rating
Kongsikan artikel ini


MAHALNYA BERAPA, IGP?

Ketua Polis Negara, Mohamad Fuzi Harun menjelaskan, Pengarah Siasatan Jenayah PDRM, Wan Ahmad Najmuddin Mohd tidak menuntut wangnya yang dibekukan di Australia kerana proses itu memerlukan belanja yang besar.

 “Kalau boleh dia mahu bawa pulang wang miliknya. Kalau tanya dia, mesti dia nak (wangnya kembali). Itu hak dia.

 “Cuma dia fikir prosedur untuk dapatkan kembali wang itu memerlukan perbelanjaan besar. Urusan itu pula di luar negara, “kata beliau.

 Wang milik Wan Ahmad Najmuddin yang dibekukan oleh pihak berkuasa Australia ialah sebanyak A$320 ribu atau hampir RM1 juta jumlahnya.

 Jadi, berapakah kos guaman untuk menuntut wang tersebut?

 Adakah ianya sebanyak RM300 ribu atau RM500 ribu?

 Munasabahkah peguam mengenakan bayaran melebihi RM1 juta sedangkan jumlah wang yang mahu dituntut hanya sebanyak RM1 juta saja?

 Jika semua dokumen dan bukti sudah ada yang mengesahkan wang tersebut hasil penjualan rumah, dengan bayaran sebanyak RM500 ribu sekali pun misalnya bagi kos guaman, tidakkah kira-kira RM500 ribu lagi lebihan wang itu akan dapat diperolehi kembali?

 Kata pepatah – daripada tiada, biarlah ada. Lebih-lebih lagi RM500 ribu bukan sedikit jumlahnya.

 Tetapi yang pastinya, dengan langsung tidak membuat tuntutan, sah Wan Ahmad Najmuddin akan kehilangan wang RM1 juta miliknya itu.
(ShahbudinHusin 06/03/2018)

0

0

votes
Article Rating
Kongsikan artikel ini


SPRM SIASAT PDRM, PDRM SIASAT SPRM….AKHIRNYA JADI APA?

Walaupun sebelumnya SPRM seolah-olah enggan melakukan siasatan terhadap Pengarah Jabatan Siasatan Jenayah PDRM, Wan Ahmad Najmuddin Mohd yang dikaitkan dengan penggubahan wang haram berjumlah hampir RM1 juta di Australia, agensi penguatkuasa rasuah itu akhirnya terpaksa berubah nada.
Dalam perkembangan terbaru, SPRM dilaporkan sudah pun membuka kertas siasatan berhubung kes melibatkan Wan Ahmad Najmuddin itu.
Ia tentunya bukan saja kerana rungutan pelbagai pihak yang merata mendesak Pengarah Jabatan Siasatan Jenayah itu disiasat, tetapi juga tidak terkecuali kerana seorang anggota kabinet, Paul Low juga turut mahukan siasatan dijalankan.
Cuma, di sebalik pendirian Palul Low itu, yang agak mengecewakan ialah reaksi TPM, Ahmad Zahid Hamidi sebelumnya yang mengatakan Wan Ahmad Najmuddin mungkin naif dengan undang-undang Australia yang tidak membenarkan pengaliran wang tanpa kesahihan melebihi A$10 ribu dalam satu-satu masa.
Kenapakah Zahid Hamidi memberi reaksi yang dangkal itu?
Bolehkah diterima akal seorang pegawai kanan PDRM begitu naif mengenai perkara itu?
Atau ia hanya memperlihatkan Zahid Hamidi sendiri yang sebenarnya naif dan ingin melindungi orang bawahannya tanpa siasatan dijalankan terlebih dahulu?
Penyiasatan terhadap Wan Ahmad Najmuddin memang wajar atas beberapa faktor, terutama kerana beliau dilaporkan enggan menuntut wang yang dibekukan pihak berkuasa Australia itu atas alasan kos guaman yang mahal.
Jika benar wang itu hasil penjualan rumahnya di Shah Alam, agak musykil bagaimana beliau sanggup merelakan wangnya lesap begitu saja.
Adakah beliau tidak kisah kehilangan wang sebanyak RM1 juta?
Jika begitu, berapa banyak jumlah kekayaan yang dimilikinya?
Selain itu, jika wang tersebut adalah untuk membiayai pembelajaran anaknya di negara kangaroo itu, dengan tidak menuntutnya, bagaimanakah pembiayaan pelajaran anaknya dapat diteruskan?
Namun demikian, perkembangan terbaru juga agak memeranjatkan di mana dilaporkan kemasukan wang ke dalam akuan beliau itu didakwa dilakukan melalui 54 transaksi yang setiap satunya kurang daripada A$10 ribu.
Ini bermakna Wan Ahmad Najmuddin bukanlah naif sebagaimana yang didakwa oleh Zahid Hamidi.
Namun demikian, dengan penyiasatan SPRM terhadap Wan Ahmad Najmuddin sekarang ini, antara SPRM dan PDRM sudah ada kes siasatan timbal balik antara satu sama lain.
Sebelum ini, PDRM telah pun membuka kertas siasatan terhadap Ketua Pesuruhjaya SPRM, Dzulkifli Ahmad atas dakwaan melakukan kesalahan jenayah kerana didakwa mempunyai hubungan sulit dengan seorang wanita yang masih bersuami.
Beliau disiasat di bawah Seksyen 498 Kanun Keseksaan iaitu menggoda wanita yang sudah bersuami bagi tujuan seks yang boleh membawa hukuman penjara dan denda.
Dzulkifli dengan wanita seskandalnya itu, bagaimanapun dilaporkan sudah  mendirikan rumahtangga pada penghujung Januari lalu.
Tetapi, ketika saya berjumpa dengan Wan Ahmad Najmuddin bersama Tamrin Ghafar dan Zahid Md Arip, Ahli MPT Bersatu tidak lama sebelum ini untuk mengetahui status siasatan terhadap Dzulkifli, kami dimaklumkan bahawa keterangan daripada KP SPRM itu belum diambil lagi setakat ini.
Bermakna, siasatan terhadap Dzulkifli masih lagi berjalan, walaupun sukar untuk kita menjangka bila ia akan diselesaikan.
Kini, dengan kes yang dihadapi oleh Wan Ahmad Najmuddin sendiri, SPRM pula sudah membuka kertas siasatannya terhadap pegawai kanan PDRM.
Keadaannya kini ialah SPRM siasat PDRM dan PDRM siasat SPRM.
Kes Dzulkifli adalah kes jenayah dan biasanya di bawah kendalian Jabatan Siasatan Jenayah PDRM, manakala kes Wan Ahmad Najmuddin yang disiasat SPRM, ketua agensi itu ialah Dzulkifli.
Apakah hasil siasatan kedua-dua kes itu akhirnya nanti?
Kedua-duanya akan didapati bersalah atau kedua-duanya saling tidak bersalah?
(ShahbudinHusin 06/03/2018)

0

0

votes
Article Rating
Kongsikan artikel ini


APA NASIB RAIS YATIM SELEPAS INI?

 Dr. Rais Yatim ketika ini adalah penasihat sosio budaya kepada kerajaan, suatu jawatan bertaraf menteri, selain turut menjadi Presiden Universiti Islam Antarabangsa.

 Kedua-dua jawatan itu diraihnya selepas tidak lagi menganggotai kabinet dan dipilih sebagai calon pada pilihanraya 2013 yang lalu.
Tetapi, beliau kini terlibat dalam perbalahan yang belum berpenghujung dengan menteri pengampu paling tersohor kepada Najib Razak iaitu Salleh Said Keruak.
Punca perbalahan pula ialah berkaitan Jho Low, kawan karib kepada Perdana Menteri dan keluarganya.

 Dengan reaksi terbaru Rais yang bukan saja menempelak Salleh Said Keruak, tetapi juga mengaitkan kedudukan Jho Low yang diburu oleh 8 negara serta meminta siasatan dibuka terhadapnya, persoalan kini ialah apakah nasib selepas ini?
Sebelumnya, Rais juga mempertikaikan tindakan pantas Salleh Said Keruak yang terlalu cepat membela Jho Low dengan mengatakan tiada bukti kapal Equanimity yang dirampas itu sebagai miliknya.
Oleh kerana Jho Low adalah kawan karib Najib dan sudah ramai yang dipecat, kehilangan jawatan, malah juga dihantar ke dipenjara kerananya, tidakkah Najib akan tersinggung juga dengan tulisan Rais kali ini?

 Apakah beliau mampu terus kekal dengan kedua-dua jawatan itu atau tidak lama selepas ini kita akan mendengar berita mengenai pengundurannya?
(ShahbudinHusin 07/03/2018)

0

0

votes
Article Rating
Kongsikan artikel ini


TUN MAHATHIR SEMAKIN MENDAHULUI, MEMILIH NAJIB UMPAMA MENJERUT LEHER
SENDIRI

Esok, Pakatan Harapan akan membentangkan manifestonya bagi menghadapi PRU 14 akan datang. Ini bukan saja suatu langkah ke hadapan yang diambil Pakatan Harapan bagi menumbangkan BN, tetapi juga bertujuan menambah keyakinan rakyat terhadap gabungan pembangkang yang bakal bertukar menjadi kerajaan selepas ini.
Antara intipati manifesto Pakatan Harapan kali ini ialah menambahkan wang dalam poket dan pendapatan boleh guna rakyat, selain meningkat lagi simpanan mereka.
Pada minggu depan pula, Pakatan Harapan akan memutuskan satu logo yang dipersetujui bersama bagi menandingi BN dalam pilihanraya nanti.
Pemilihan satu logo itu terpaksa dibuat kerana RoS sehingga kini masih bisu, pekak dan tuli terhadap permohonan Pakatan Harapan untuk mendaftarkan gabungan tersebut secara sah.
Setelah sebelum ini Pakatan Harapan diminta mengubahsuai logonya, kemudian Ketua Pengarah RoS yang lama dipindahkan dan ditukar dengan Suriati Ibrahim yang ada sekarang, sejak itu RoS terus senyap sunyi terhadap status permohonan tersebut.
Tiada khabar berita dan tiada surat dihantar untuk menjelaskan kedudukan.
Sebelum ini, Pakatan Harapan juga telah memutuskan Tun Mahathir Mohamad sebagai calon Perdana Menteri serta menyelesaikan soal pembahagian kerusi antara keempat-empat parti dalam gabungannya.
Di Semenanjung yang mempunyai 165 kerusi, Bersatu diperuntukkan 52, PKR 51, DAP 35 dan Amanah 27.
Melalui penyelesaian pembahagian kerusi dan pemilihan Tun Mahathir sebagai calon Perdana Menteri, soal dominasi DAP dalam Pakatan Harapan dan kononnya Lim Kit Siang akan menjadi Perdana Menteri yang selama ini menjadi mainan UMNO untuk menakut-nakutkan rakyat dengan sendirinya telah terpadam dan menjadi basi.
Malah dengan pemilihan Tun Mahathir, bukan saja keyakinan rakyat dan pengundi jadi bertambah, malah juga menjadikan kepercayaan antarabangsa turut melimpah.
Iyalah…kalau pun mengumpamakan Tun Mahathir dan Najib ibarat permata dan kaca mungkin agak keterlaluan, tetapi barangkali tiada yang menolak jika perbandingannya ialah antara anggur manis dengan anggur yang masam.
Selain itu, Tun Mahathir juga mengumumkan dasar baru Pakatan Harapan di mana Perdana Menteri hanya akan memenang jawatan selama dua penggal saja, selain saiz kabinet akan dikecilkan bagi menjimatkan wang rakyat.
Tetapi, bagi Tun Mahathir sendiri, beliau telah pun memberi komitmen tidak akan menjadi Perdana Menteri lebih daripada dua tahun. Tujuan beliau kali ini hanyalah untuk menyelamatkan negara dan membersihkan daki serta karat yang diakibat dan ditinggalkan oleh Najib.
Dengan pengalaman menjadi Perdana Menteri selama 22 tahun sebelum ini, Tun Mahathir tentu saja tidak memerlukan banyak masa untuk menangani semua permasalahan serta memulihkan keadaan negara.
Jawatankuasa dwi-partisan akan turut ditubuhkan untuk melantik pegawai tinggi kerajaan seperti Peguam Negara dan Ketua Polis Negara bagi mengelakkan salah guna kuasa mereka yang sedang berkuasa.
Lebih daripada itu, selain menghapuskan GST, menstabilkan harga minyak untuk keselesaan rakyat, membatalkan ECRL yang dihutang daripada China dan menyiasat ke akar umbi skandal 1MDB, Tun Mahathir juga menjanjikan lebih keseronokan dengan komitmen untuk menangkap serta membawa Najib dan Jho Low ke muka pengadilan sebagai antara hadiah awal kemenangan Pakatan Harapan.
Menangkap dan membawa ke muka pengadilan kedua-duanya itu, tidak saja untuk mendedahkan skandal 1MDB, tetapi tentunya juga untuk mendapatkan kembali beribu-ribu juta wang yang hilang selama ini.
Semua langkah yang diambil satu demi satu oleh Pakatan Harapan kebelakangan ini tidak saja menjadikan gabungan itu lebih  ke depan dan diyakini, tetapi juga membuatkan Tun Mahathir sentiasa mendahului Najib untuk lebih dulu menggamit hati rakyat menuju Putrajaya.
Sementara masih banyak perkara belum selesai dalam BN, seperti pembahagian kerusi dan manifesto misalnya, selain isu dan masalah yang tidak putus-putus membelenggu Najib, terus memilih BN adalah suatu kerugian paling nyata bagi rakyat.
Mengekalkan Najib, UMNO dan BN bukan saja mengekalkan semua masalah yang ada untuk terus ditanggung rakyat, malahan kalau pun tidak menuju “jalan mati”, ia tidak kurang umpama menjerut leher sendiri.
(ShahbudinHusin 07/03/2018)

0

0

votes
Article Rating
Kongsikan artikel ini


AHHH…..RAIS YATIM MENYERANG LAGI!!

 Jika semalam Rais Yatim mengingatkan Salleh Said Keruak bahawa Jho Low sedang dicari oleh 8 negara serta meminta siasatan dibuka terhadapnya, hari ini beliau nampaknya bersuara lagi.

 Kali ini Rais bersuara berhubung kenyataan Ketua Polis Negara, Mohamad Fuzi Harun yang menyatakan Jho Low tiada kaitan dengan 1MDB.
Kata beliau, kiranya begitu anggapan IGP, maka wajar disyorkan agar Jho Low dapat dibawa kembali ke tanahair tanpa sebarang prasangka.

 Selain itu, beliau juga mengucapkan tahniah kepada pihak polis kerana berjaya membuat keputusan kilat dalam waktu yang singkat dalam membersihkan Jho Low.

 Betul juga syor Rais kali ini…jika benar Jho Low tidak bersalah dan tiada kaitan dengan 1MDB, kenapa beliau masih bersembunyi?
Pulanglah ke Malaysia dan mari berdepan sebagai lelaki berani dengan seluruh rakyat Malaysia.

 Hmmm…apa komen segala pengampu dan macai Najib terhadap saranan Rais ini?
(ShahbudinHusin 09/03/2018)

0

0

votes
Article Rating
Kongsikan artikel ini


KALAU BETUL NAK DITUTUP, KENAPA 1MDB TERUS MENAMBAH HUTANG?

Dalam diam-diam, 1MDB dilaporkan menambah hutangnya lagi sebanyak RM2 bilion, manakala hutang-hutang lama masih lagi puluhan bilion jumlahnya.
Sebagaimana yang didedahkan oleh Rafizi Ramli, hutang 1MDB kali ini ialah untuk membeli kepentingan 51 peratus dalam pembangunan projek Exchange 106 di tapak TRX, Jalan Imbi, Kuala Lumpur.
Di sebalik tiada soalan boleh ditanyakan di Parlimen berkaitan 1MDB, rupa-rupanya menambah hutang bagaikan dilakukan dengan sewenang-wenangnya oleh syarikat pelaburan itu.
Oleh kerana 1MDB adalah syarikat yang diletakkan di bawah Kementerian Kewangan, tambahan hutang itu bermakna bertambah jugalah tanggungan rakyat dan pembayar cukai terhadap beban syarikat tersebut.
Apabila semakin banyak wang kerajaan diguna untuk membayar hutang, bermakna berkurang jugalah pelbagai peruntukan untuk pembangunan dan kemudahan-kemudahan yang lain.
Sebelum ini, Pengerusi 1MDB, Irwan Siregar dilaporkan memberitahu, syarikat tersebut akan ditutup sebaik saja hutang-hutangnya selesai dilangsaikan.
Bilakah hutang 1MDB boleh dilangsaikan jika ia terus dan terus menambah hutangnya lagi?
Jika benar mahu ditutup, kenapa terus menambah hutang?
Tidakkah lebih baik berhenti daripada berhutang dan membayar saja segala hutang-hutang lama?
Apakah sebelum ditutup, 1MDB memang mahu membuat hutang sebanyak-banyaknya kerana ia akan ditanggung oleh rakyat dan pembayar cukai?
Jika terus kekurangan wang, apakah tidak mustahil pilihan yang ternampak di mata kerajaan ialah menaikkan lagi kadar cukai GST?
Mahu tidak mahu, bahaya sebenarnya semakin jelas di depan mata kita jika Najib, UMNO dan BN dapat mengekalkan lagi kuasanya.
(ShahbudinHusin 08/03/2018)

0

0

votes
Article Rating
Kongsikan artikel ini


DENGAN MANIFESTO AWAL DAN 62 KESALAHAN, INI KALILAH UNTUK KITA SAMA2
TUMBANGKAN NAJIB….

 Rakyat dan pengundi kini sebenarnya lebih mudah untuk membuat pilihan yang tepat dalam pilihanraya akan datang.

 Rakyat juga sebenarnya lebih mudah untuk menolak BN dan tidak lagi memilih Najib Razak sebagai Perdana Menteri dalam PRU 14 nanti.

 Semua ini berikutan Pakatan Harapan telah membuat keputusan mendahului zaman dengan membentangkan manifestonya lebih awal daripada yang sepatutnya.

 Jika sebelum ini dan kebiasannya,  parti-parti yang bertanding hanya akan membentangkan manifesto masing-masing selepas Parlimen dibubarkan, tetapi kali ini Pakatan Harapan telah berbuat demikian lebih awal lagi.

 Semua ini secara tidak langsung memudahkan rakyat dan pengundi untuk menilai dan memahami apa yang akan dilakukan oleh Pakatan Harapan sebagai pengganti BN sebaik saja menerajui kerajaan.
Tidak perlu rasanya dihuraikan lagi apakah intipati penting manifesto Pakatan Harapan yang dibentangkan semalam  kerana semuanya telah pun tersebar luas dan menjadi percakapan rakyat sekarang ini.

 Soal sama ada manifesto itu janji bulan bintang atau sebaliknya tidak seharusnya timbul kerana wajib disedari bahawa Pakatan Harapan ditunjangi oleh pemimpin berpengalaman, Tun Mahathir Mohamad yang pernah menjadi Perdana Menteri selama 22 tahun ini serta sederetan pemimpin lain yang tidak kurang pengalamannya.

 Adakah Tun Mahathir dengan rekod cemerlangnya sebelum ini hanya mahu membentangkan manifesto janji bulan bintang yang tidak mampu dilaksanakannya?

 Jika KLCC mampu dibinanya, apakah terlalu sukar untuk beliau menghapuskan GST, mengembalikan subsidi dan mendapatkan semula wang 1MDB yang dicuri?

 Selain itu, turut menjadikan lebih mudah untuk rakyat dan pengundi menolak Najib, UMNO dan BN ialah berikutan Tun Mahathir juga sudah pun menyenaraikan 62 kesalahan Perdana Menteri sejak 2009 yang lalu.

 Sudah pasti kesalahan yang disenaraikan itu adalah kesalahan-kesalahan yang besar dan melibatkan kerugian besar kepada rakyat dan negara.

 Lebih daripada itu, jumlah kesalahan Najib juga mungkin akan terus bertambah dari masa ke semasa sebelum tibanya tarikh Parlimen dibubarkan.

 Dengan jumlah kesalahan yang banyak itu, selepas ia didedahkan oleh Tun Mahathir nanti dan kemudian disebarkan dengan meluas kepada rakyat dan pengundi seluruh negara, maka tiadalah masalah lagi untuk rakyat menolak dan menyingkirkan Najib, UMNO dan BN.

 Masih adakah rakyat yang mahu mengekalkan seorang Perdana Menteri yang begitu banyak bertimbun kesalahannya?

 Secara mudahnya, dengan adanya manifesto Pakatan Harapan yang disediakan lebih awal untuk dinilai rakyat, disamping bertimbun kesalahan yang sedia ada melingkari Najib, selain Tun Mahathir adalah calon Perdana Menteri yang terbaik untuk menyelamatkan Malaysia, adalah sesalan sepanjang hidup  jika masih ada yang terfikir mahu mengekalkan lagi BN dalam PRU 14 akan datang ini.

 Ini kalilah….dan peluang terbaik sebegini tidak akan datang lagi buat kali kedua selepas ini.
(ShahbudinHusin 09/03/2018).

0

0

votes
Article Rating
Kongsikan artikel ini


MENGHAYATI TULISAN TERAKHIR ALLAHYARHAM SANUSI JUNID

Semalam, Jumaat 9 Mac 2018, negara dikejutkan dengan berita kematian  bekas menteri kabinet, Allahyarham Sanusi Junid yang dilaporkan meninggal dunia secara mengejut di rumahnya.
Beliau dilaporkan menghembuskan nafasnya yang terakhir selepas mengambil air sembahyang dan ketika sedang menunggu masuknya waktu solat Subuh.
Secara ringkasnya, Allahyarham Sanusi bukan saja meninggal dunia pada hari Jumaat, tetapi juga dalam keadaan berwuduk dan ketika menanti untuk menunaikan kewajipan sebagai seorang hamba kepada Tuhannya.
Lebih daripada itu, beliau juga meninggal dunia ketika dalam perjuangan yang belum selesai untuk menyelamatkan negara ini.
Untuk itu, mudah-mudahan roh Allahyarham Sanusi ditempatkan di kalangan  orang yang beriman dan beramal soleh serta beroleh syurga sebagai balasannya.
Secara kebetulan, seminggu sebelum ini iaitu pada 2 Mac 2018 lalu, beliau telah menulis dalam blognya sebuah artikel yang agak panjang berkaitan politik negara menjelang PRU 14 akan datang.
Tulisan berkenaan adalah “buah tangannya” yang terakhir untuk tatapan kita bersama dalam menuju perubahan dalam negara ini.
Marilah kita hayati tulisan itu dan sama-sama berazam meneruskan perjuangan itu sehingga ke titik akhir, meskipun beliau tidak sempat menyaksikan hasilnya.
Juga, marilah kita sama-sama menyedekahkan Alfatihah kepada rohnya dan semoga semangat perjuangan dan buah fikirannya terus segar serta berguna untuk kita semua di masa hadapan.
(ShahbudinHusin 10/03/2018).
KENAPAKAH UMNO PERLU DIKALAHKAN DI SABAH
Tajuk ini saya pilih berlandaskan faktor sejarah yang akan saya huraikan.
Tujuan Sabah dan Sarawak menyetujui untuk bersama dengan Semenanjung Tanah Melayu dalam sebuah negara Malaysia ialah untuk mencapai kemerdekaan. Ternyata pemimpin-pemimpin Sarawak sekarang ini, sekurang-kurangnya dalam kenyataan-kenyataan akhbar, lebih merdeka dari pemimpin-pemimpin di Sabah. Kemerdekaan ini wujud kerana UMNO tidak ada di Sarawak dan pemimpin UMNO tidak memimpin Sarawak.
Pemimpin-pemimpin Sarawak juga, walaupun berada dalam cabinet, tidak nampak mengabdikan diri kepada pemimpin kerajaan pusat sebagaimana yang dilakukan oleh pemimpin Sabah, dari UMNO, yang ditugaskan untuk berbuat demikian.
Parti Bumiputra Bersatu di Sarawak ialah sebuah parti tempatan dan pemimpinnya, yang juga pemimpin kerajaan di Sarawak mewakili kepentingan dan memberi keutamaan kepada Sarawak kerana ianya bukan cawangan dari sebuah parti bersifat nasional seperti UMNO. Ketua Perhubungan UMNO Negeri Sabah, hanyalah seorang sahaja dari antara 12 orang pemimpin UMNO negeri, 11 darinya dari negeri dan wilayah di Semenanjung dan Labuan.
Begitu juga kedudukan dalam kabinet persekutuan. Menteri dari Sabah, yang lemah wataknya, lebih mewakili kerajaan pusat untuk mengikat Sabah dan bukan Menteri yang berani mewakili Sabah dalam kabinet persekutuan. Keadaan ini berbeza dari keadaan di zaman Tun Dato’ Mustapha menjadi menteri pusat atau di waktu Dato’ Seri Shafie Apdal menjadi ahli kabinet. Malahan kita tahu bahawa Dato’ Seri Shafie Apdal telah dipecat dalam usahanya menyelamatkan Malaysia dari belenggu hutang 1MDB dan bukan khusus kerana menimbulkan masalah di Sabah. Lain kedudukannya dengan Menteri dari parti-parti di Sarawak yang tidak merupakan cabang dari UMNO.
PAHLAWAN SILAM DI SABAH DAN SARAWAK
Walau pun di Sabah dan Sarawak sudah lama ada pahlawan, pejuang dan berbagai pergerakan yang menentang penjajahan sehingga ramai yang terkorban seperti Rosli Dhobi dan Awang Rambli, tetapi kebijakan pemimpin dan tokoh di ketiga wilayah ini untuk mencapai persetujuan bagi Sabah, Sarawak dan Semenantjung Tanah Melayu dengan cara bergabung dalam sebuah negara Malaysia bermula kerana keadaan politik di Indonesia dan Singapura di waktu itu.
BRITISH TAKUT PADA INDONESIA DAN SINGAPURA
Pihak British di zaman Indonesia dipimpin oleh Soekarno telah merasa bimbang dengan pengaruh komunis di Indonesia di bawah pimpinan D. N. Aidit yang begitu rapat mendampingi Soekarno.
Di Singapura pula, pemimpin parti PAP Lee Kuan Yew, yang di kala itu mirip kepada fahaman sosialis, juga bimbang jika perjuangan parti PAP yang semakin berpengaruh akan memaksa pihak British untuk memerdekakan Singapura dari penjajahannya.
Faktor sebenarnya yang membimbangkan pihak British adalah berkaitan adanya Selat Melaka sebagai saluran lautan bebas yang menghubungi lantan India dengan lautan China.
Antara Singapura dan Indonesia, kerana jauhnya antara dua daratan dari dua negara ini tidak luas maka tidak ada laluan bebas antarabangsa yang boleh dilalui oleh kapal-kapal dari Lautan India ke Lautan China tanpa izin melalui lautan salah satu dari dua negara ini.
Oleh itu pihak British perlu menghalang kemungkinan dua buah negara ini, jika merdeka, bekerjasama atas dasar fahaman komunis/sosialis sehingga mereka boleh menutup laluan Selat Melaka dari dilalui oleh kapal dari negara yang dianggap anti komunis/sosialis.
Pada mulanya pihak British telah menawarkan kepada Malaya untuk menerima Singapura sebagai sebahagian dari negara Malaysia yang baru. Dengan kemasukan Singapura ke dalam Malaysia pihak British mengharapkan pemimpin-pemimpin di Malaya dapat menjamin tidak merebaknya fahaman sosialis di Singapura kerana Malaysia boleh mengguna ISA sebagai akta yang boleh menghalang kemaraan fahaman komunis/sosialis itu.
GABUNGAN MALAYA DAN SINGAPURA SAJA
AKAN MELEBIHKAN UNDI CHINA
Walau bagaimana pun pemimpin-pemimpin Melayu di Malaya tidak bersetuju untuk bergabung dengan Singapura kerana takut jumlah pengundi etnik China akan melebihi Melayu dalam negara baru Malaysia.
Oleh kerana pada waktu yang sama perjuangan untuk kemerdekaan Sabah dan Sarawak juga semakin membara, walaupun tidak sekencang perjuangan untuk kemerdekaan Singapura, maka hasil perundingan dengan pemimpin-pemimpin di Sabah dan Sarawak maka satu persetujuan telah tercapai  untuk bergabung sama dengan Singapura dalam Malaysia.
KONSEP BUMIPUTERA DIKETENGAHKAN
Walaupun sebahagian besar dari penduduk Sabah dan Sarawak terdiri dari bukan Melayu dan bukan Islam, untuk menjadikan penubuhan Malaysia sebagai satu wadah yang tidak membimbangkan maka kalimat BUMIPUTERA telah dikeramatkan. Dalam kalimat BUMIPUTERA terangkum suku Kaum Asli di Sabah dan Sarawak yang bukan Melayu dan bukan Islam atau beragama Kristian. Dalam kalimat BUMIPUTERA ini termasuk penduduk Sabah dan Sarawak yang berugama Islam tetapi terdiri dari kaum yang bukan Melayu.
Walaupun dalam negara Malaysia jumlah Melayu tidak lagi menjadi majoriti tetapi melalui kalimat BUMIPUTERA, besama dengan penduduk asli di Sabah dan Sarawak kita menjadi majoriti, atau sekurang-kurangnya BUMIPUTERA melebihi kaum China apabila Singapura digabungkan dalam Malaysia.
BRUNEI TERSELAMAT DARI BELENGGU KLEPTOKRASI
Di peringkat awal Brunei juga telah dirancangkan untuk turut sama bergabung dalam Malaysia. Tetapi, oleh kerana kebijaksanaan pemimpin Brunei, khususnya Raja yang memerintah, Brunei telah tidak turut serta. Kebijaksanaan ini terserlah kini memandang Brunei terselamat dari kongkongan pemimpin kleptokratik di Malaysia masakini. Jika Brunei turut serta dalam Malaysia sudah tentu nama Brunei tidak akan seharum namanya sekarang ini sebagai sebuah negara Melayu, Islam dan Beraja.
TUNKU ABDUL RAHMAN PUTRA
MENGELUARKAN SINGAPURA DARI MALAYSIA
Apabila Singapura berada dalam Malaysia, fahaman sosialisma parti PAP telah menular sehingga menjadi ancaman kepada politik UMNO di Malaysia.
Lantaran itu Tunku Abdul Rahman Putera telah mengeluarkan Singapura dari Malaysia.
‘SOCIALISM THAT WORKS’
Bila sudah Merdeka Singapura tidak lagi menganut fahaman sosialis dalam pemerintahannya. Sosialisma Singapura sebenarnya merupakan satu jembatan untuk menghakiskan feudalisma dan kronisma Melayu.
Oleh kerana Lee Kuan Yew terkenal sebagai seorang sosialis di kalangan pelajar-pelajar di Britain sebelum Singapura merdeka, maka dalam satu pertemuan dengan pelajar-pelajar Malaysia dan Singapura di London ada pelajar yang bertanya Lee Kuan Yew atas sebabnya beliau tidak mengamalkan sosialisma dalam negara Singapura yang merdeka di bawah pimpinannya; sedangkan beliau sibuk dengan sosialismanya waktu di bawah British dan di waktu berada dalam Malaysia.
Saya terdengar jawapan Lee Kuan Yew: ‘Di akhir hayatnya Lenin sendiri tidak yakin dengan sistem ekonomi komunis yang diperkenalkannya di Russia sehingga Lenin menjadi revisionis dan menggubal dasar baru yang dinamakan DASAR EKONOMI BARU dan memperkenalkan STATE CAPITALISM.’
Harry Lee (nama timangan Lee Kuan Yew) menyambung, ‘Di Singapura kita tidak membina kapitalis dari kalangan rakyat Singapura, walaupun ramai kapitalis dari kalarangan rakyat Malaysia dan Indonesia di Singapura, tetapi kami mendirikan TEMASIK sebagai sebuah syarikat milik negara yang juga bererti milik rakyat Singapura.
TEMASIK, yang mewakili Singapura dalam dunia kapitalisma, menjadi menjadi kaya, tetapi rakyat Singapura mendapat gaji dan kemudahan hidup yang lumayan dengan mutu hidup yang tinggi dan membanggakan. Itulah ‘SOSIALISMA YANG BOLEH BERJAYA’ (Socialism that works). Saya telah hadir dalam perjumpaan di mana Lee Kuan Yew berkata demikian walaupun terjemahan saya kurang lengkap sebagaimana yang diketengahkannya.
NEGERI YANG BERNASIB BAIK
DI SEMENANJUNG MALAYSIA
Jelas kelihatan sekarang ini dua buah negeri di Semenanjung yang sangat bernasib baik kerana diperintah oleh bukan UMNO/BN, iaitu negeri Selangor dan Pulau Pinang. Dua buah negeri ini, selain Sarawak di timur, mempunyai tabungan ‘reserve’ wang yang begitu banyak. Seandainya UMNO/BN yang memerintah ketiga buah negeri ini sudah tentu nasib tabungan mereka akan terancam seperti terancamnya FELDA, LUTH, FELCRA, KWSP, KWAP, LTAT, MARA, PROTON, BNM, TANAH-TANAH BERHARGA DI KUALA LUMPUR dan LANGKAWI, GLCs dan lain-lain lagi.
TRENGGANU BERNASIB BAIK
DAPAT SELAMATKAN
TELAGA MINYAK MEREKA DARI GADAIAN
Trengganu bernasib baik kerana KDYMM Tuanku Sultan sempat menghalang konsesi minyak dilaut tidak dijadikan harta cagaran untuk pinjaman TIA (Trengganu Investment Authority) sehingga akhirnya nama TIA ditukar menjadi 1MDB dan hutangnya dijamin oleh Kerajaan Malaysia, yang akhirnya ditanggung oleh rakyat jelata.
NEGERI YANG PERNAH DIPERINTAH OLEH PAS
Walaupun Trengganu pernah sekejap diperintah oleh PAS tetapi dua buah negeri lain yang pernah diperintah oleh PAS ialah Kedah dan Kelantan, yang sehingga sekarang masih di bawah pemerintahan PAS.
PAS di Trengganu tidak begitu kuat, kerana tiada zakat padi, dan besar bergantung kepada karisma Dato’ Haji Hadi Awang.

TEORI 3 P
PAS di Kedah dan Kelantan, subur kerana banyaknya pondok yang biaya untuknya datang dari zakat yang dibayar kepada guru pondok oleh penanam padi. Padilah, yang pada mulanya menjadi sumber kewangan yang menyuburkan pertumbuhan sekolah ugama rakyat atau pun pondok (Teori 3 P = Padi, Pondok dan Pas). Itulah sebabnya di kawasan yang ada padi saja wujudnya pondok di seluruh Semenanjung. Di kawasan-kawasan FELDA terdapat PAS yang benihnya telah menetas di sana di waktu Presiden PAS Dato’ Asri bin Haji Muda menjadi Menteri Pembangunan Negara dan Luar Bandar di waktu PAS berada dalam Barisan Nasional.
UMNO tidak untung dengan menguasai negeri yang miskin seperti Kelantan dan Kedah.
LANGKAWI BAKAL MENJADI MANGSA
JIKA BN MENANG
(NA’UZUBILLAH)
Walau bagaimana pun, dengan jasa Tun Dr. Mahathir, Langkawi sudah menjadi kumpulan pulau yang sangat berharga. Maka ianya menjadi sasaran kleptokrat yang berhasrat menjadikannya pusat pelancongan berlandaskan maksiat seperti di Monaco. Di Monaco di dapati banyak pusat judi kasino, pelacuran. LGBT dan merupakan pusat pelancongan untuk selebriti dunia.
Langkawi juga boleh menjadi ‘second home’ bagi rakyat asing yang mampu membeli condominium yang mahal yang di luar kemampuan penduduk Langkawi dan Kedah untuk membelinya. Penghalang besar kepada tercapainya hasrat ini ialah Dato’ Seri Mukhriz Mahathir.
Walaubagaimana pun apabila Dato’ Seri Mukhriz dapat disingkir tokoh kleptokrat terhalang dari melaksanakan programnya kerana kuasa Istana yang anti judi. Tunku Abdul Rahman pernah meluluskan lesen kasino untuk diadakan di Langkawi Island Resort milik Low Yatt, pemilik Federal Hotel di Bukit Bintang, Kuala Lumpur. Siap hotel dibina lesen kasino dipindahkan ke Genting Highland kerana bantahan KDYMM Tuanku Sultan, iaitu kekanda kepada Tunku Abdul Rahman sendiri.
ANCAMAN TERHADAP PULAU-PULAU
SEPANJANG PANTAI DI KEDAI
Rancangan kasino ini mungkin boleh dilaksanakan jika Langkawi dikeluarkan dari Kedah sebagaimana Labuan dikeluarkan dari Sabah. Rakyat Kedah perlu sedar atas kemungkinan ini kerana 5 buah pulau sepanjang pantai Kedah, iaitu Pulau Bidan, Pulau Telor, Pulau Bunting, Pulau Songsong dan Pulau Payar adalah sasaran bagi pelabur bukan kita dari luar negara.
KETUA UMNO BAHAGIAN DI KELANTAN
BERUNTUNG JIKA BN KALAH
SEANDAINYA MEREKA TIDAK MENJADI CALON
Ketua-ketua UMNO Bahagian di Kelantan, jika tidak dibenarkan bertanding, atau tidak menang jika menjadi calon, lebih suka negerinya diperintah oleh PAS. Dengan demikian, perbelanjaan untuk kawasan-kawasan Parlimen akan disalurkan oleh Menteri Kerajaan Pusat, khususnya dengan pengaruh Menteri yang ramai berasal dari Kelantan, kepada Ketua-Ketua UMNO Bahagian.
Ketua UMNO Bahagian akan beruntung jika PAS memerintah Kelantan. Tetapi, dalam keadaan UMNO/BN besar kemungkinan akan kalah dalam PRU ke 14, maka satu sistem silap mata sedang diatur sesama UMNO/PAS kerana UMNO tidak mahu kalah lagi di Kelantan dan PAS juga ingin mengekalkan penguasaannya ke atas Kelantan.
Oleh kerana dana yang banyak diperlukan oleh PAS untuk bertanding dalam pilihanraya maka Presiden PAS Dato’ Haji Hadi Awang, yang tidak menguasai mana-mana negeri untuk dijadikan sumber dana, terpaksa mencari dana dari sumber yang banyak wang, walaupun wang itu dari sumber hutang yang  bertimbun yang kononnya derma halal dari sumber negara di mana terletaknya Kaabah.
Jika PAS di satu masa dulu sanggup menggadai tanah di Selatan Kelantan kepada Taukeh di Singapura untuk mendapat biaya pilihanraya, apatahlagi jika ada pihak yang sanggup bermain silap mata dengan PAS asalkan ada biaya untuk PRU ke 14. Sekurang-kurangnya PAS boleh meletak calon untuk dikekahkan atau kalah ditempat yang PAKATAN HARAPAN bertanding supaya ada tempat untuk melarikan undi jika pengundi sudah muak untuk memangkah BN/UMNO.
PILIHLAH DENGAN BIJAK – ASAL BUKAN BN ATAU PAS
Kesimpulannya, penulis menyeru supaya rakyat Sabah akan memilih parti tempatan, WARISAN, dalam PRU ke 14, Pulau Pinang dan Selangor akan kekal di bawah PAKATAN HARAPAN. Langkawi akan diselamatkan dengan mengalahkan UMN/BN di Kedah. Kelantan akan menolak UMNO dan PAS untuk memilih PAKATAN HARAPAN di Kelantan. Johor akan menunjuk taringnya dan tidak merestui Tan Sri Muhyiddin Yasin, mantan Menteri Besar Johor dan mantan Timbalan Perdana Menteri dihina dengan pemecatan semata-mata kerana bertanya fasal 1MDB untuk mencari jalan supaya Malaysia dapat diselamatkan. Tambahlah majoriti kemenangan BN di Negeri Sembilan di mana BN tersangat lemah kerana adanya Rosmah, Khairy Jamaluddin, Azalina dan projek ‘pemeliharaan lembu dalam kondo’ yang gagal di Gemas. Rakyat hendaklah tidak mengundi BN untuk selamatkan kekayaan di negeri PERAK.
Peneroka FELDA dan anak cucu peneroka hendaklah menolak BN yang telah mencabul warisan Tun Abdul Razak. Veteran tentera dan polis jangan lupa kepada pengalaman mereka mempertahankan negara dari ancaman komunis yang tidak bertuhan. Sebagai umat Islam kita perlu protes menentang sikap baru kerajaan terhadap Zions Yahudi Israel yang dibenarkan masuk secara rasmi ke Malaysia sedangkan mereka sedang menyembelih rakyat Palestin.
Kita perlu buang sifat TAKUT kepada China yang bukan komunis, dan kita perlu BERANI berkawan dengan China yang menjadi rakyat Malaysia dan sesiapa saja yang kuat MENENTANG RASUAH, apatahlagi jika yang rasuah itu ialah dari kalangan bangsa kita sendiri yang telah menipu kita selama ini.
Apabila Warisan menang di Sabah, Pakatan Harapan menang di Semenanjung dan mereka yang menang di Sarawak boleh menyertakan Warisan dan Pakatan Harapan untuk menubuhkan kerajaan pusat maka dapatlah kita hapuskan segala gejala yang menyusahkan rakyat seperti GST, dapatlah kita membaiki institusi amanah yang kini sudah ternoda, dan dapatlah kita menuntut balik harta kita yang disita atau dirampas di Amerika Syarikat, di Singapura, di Switzerland, di mana saja, termasuk di Bali, di mana sebuah kapal termahal milik Jho Teik Low bersembunyi.

KITA PERLU MENJADI BANGSA YANG BERANI BERUBAH KERANA SUDAH TERLALU LAMA PERASAAN TAKUT KITA DISALAHGUNAKAN OLEH MEREKA YANG KITA PERCAYAI UNTUK MEMBANGSATKAN AGAMA, BANGSA DAN NEGARA KITA SENDIRI.
Dipetik daripada blog sanusijunid.blogspot.my bertarikh 02 Mac 2018.

0

0

votes
Article Rating
Kongsikan artikel ini


DIBATALKAN PENDAFTARAN ADALAH LEBIH BAIK BAGI BERSATU

Hakikat bahawa Bersatu mungkin akan dibatalkan pendaftarannya menjelang hari-hari terakhir PRU 14 tidaklah memeranjatkan sebenarnya.
Berikutan notis 30 hari yang diberikan oleh Jabatan Pendaftar Pertubuhan atau RoS kepada Bersatu dan kegagalan memberi jawapan serta menyerahkan dokumen yang dikehendaki iaitu minit mesyuarat cawangan dan bahagian, akan memungkinkan parti itu dibatalkan pendaftarannya, tiada apa-apa yang pelik dalam tindakan terbaru ini.
Melihat kepada pelbagai karenah dan layanan yang ditunjukkan oleh RoS terhadap Bersatu sejak ia dipimpin oleh Ketua Pengarah yang bernama Surayati Ibrahim, langkah pembubaran itu,  malah boleh dianggap sudah memang dijangkakan.
Agak kelakar sebenarnya apabila RoS meminta Bersatu menyerahkan minit mesyuarat cawangan dan bahagian sedangkan kelulusan belum diberikan sepenuhnya, manakala yang sudah diluluskan pula belum lagi mencapai usia setahun tempohnya.
Ia seolah-olah suatu alasan yang sengaja didatangkan untuk membatalkan parti itu, setelah sekian lama berdiam diri dan tidak memberi apa-apa jawapan kepada pelbagai permintaan yang dikemukakan.
Tindakan ini tidak lain ialah untuk terus melemahkan Bersatu dan agar parti itu bersama Pakatan Harapan tidak lagi dapat menjadi pilihan pengundi untuk menumbangkan UMNO dan BN dalam pilihanraya akan datang.
Setelah pendaftaran Pakatan Harapan tidak menerima sebarang jawapan dan didiamkan begitu saja sehingga tindakan mahkamah terpaksa diambil terhadap RoS, langkah membatalkan pendaftaran Bersatu adalah pilihan yang paling munasabah bagi memberi kelebihan kepada UMNO dan BN untuk mengekalkan kuasanya.
Semua ini adalah strategi yang sudah dijangka kerana hari demi hari, Najib Razak masih ketandusan sokongan rakyat di mana jangkaan awal bahawa Bersatu tidak mungkin mendapat sambutan ternyata meleset sama sekali.
Dalam erti kata lain, membatalkan pendaftaran Bersatu ini adalah juga sebagai tanda penyesalan kerana memberi kelulusan hanya dalam tempoh sebulan kepada parti itu sebelum ini.
Adakah dengan membatalkan pendaftaran Bersatu akan memudahkan lagi Najib memenangi PRU 14?
Harus diingat bahawa pertimbangan pengundi dalam pilihanraya kali ini ialah mahu menyingkirkan Najib, UMNO dan BN yang penuh skandal, masalah serta menyusahkan rakyat dan  memberi peluang kepada kerajaan baru Pakatan Harapan yang dipimpin oleh Tun Mahathir Mohamad yang pernah cemerlang selama 22 tahun dalam memberi kesejahteraan untuk mengambil alih teraju kerajaan.
Soal sama ada Bersatu dibatalkan pendaftaran dan Pakatan Harapan diberikan kelulusan atau tidak, bukanlah lagi suatu keutamaan atau perkara penting.
Ini kerana sebelum tindakan itu diambil oleh RoS atau sebelum ia difikirkan oleh UMNO dan BN yang semua orang faham sedang memperalatkan RoS untuk membantunya mengekalkan kuasa, Tun Mahathir sudah pun bertindak lebih awal dengan menyediakan “Pelan B” mengenainya.
Beberapa hari lalu, selepas mempengerusikan mesyuarat Majlis Presiden Pakatan Harapan, Tun Mahathir memberitahu, gabungan itu akan memutuskan penggunaan satu logo tunggal pada minggu depan bagi menghadapi BN dalam pilihanraya akan datang nanti.
Logo yang akan dipilih dan dipersetujui untuk digunakan ialah salah satu antara empat simbol parti yang ada dalam Pakatan Harapan – PKR, DAP, Amanah dan Bersatu.
Bermakna, jika logo PKR misalnya yang dipersetujui untuk digunakan, semua calon daripada PKR, DAP, Amanah dan Bersatu akan menggunakan logo parti itu sebagai simbol tunggal dalam pilihanraya.
Dalam hal berkaitan, oleh kerana Bersatu sedang berdepan “hukuman mati” oleh RoS, logo parti itu sudah pasti bukan lagi suatu pertimbangan untuk dijadikan pilihan.
Makanya, sama ada Bersatu akan dibatalkan pendaftarannya atau Pakatan Harapan tidak diberikan kelulusan, ia tidak lagi menjadi perkara yang boleh memberi apa-apa kesusahan.
Hakikatnya bukan lagi logo Bersatu atau Pakatan Harapan yang akan digunakan oleh gabungan parti-parti pembangkang bagi merealisasikan perubahan dalam pilihanraya.
Yang penting, BN perlu dihadapi dengan satu logo yang tunggal, manakala jentera pilihanraya, semangat juang, jumlah ahli serta persiapan adalah sama seperti sebelumnya.
Malah, dengan Bersatu dibatalkan pendaftarannya oleh RoS, ia sama sekali tidak menyebabkan ahli-ahlinya kembali kepada UMNO, patah hati dalam perjuangan atau akan membuatkan rakyat hilang keyakinan kepada keperluan perubahan.
Selagi Tun Mahathir kekal mengetuai arus perubahan dan peneraju untuk menyelamatkan negara, keyakinan rakyat tetap sama dan tidak berubah.
Bahkan, tindakan RoS membatalkan Bersatu tidak mustahil akan melahirkan simpati yang lebih berganda kerana Najib, UMNO dan BN secara automatik dilihat sudah terlalu rakus, ganas dan menghimpit Pakatan Harapan sehingga rapat ke dinding semata-mata untuk memenangi pilihanraya.
Kesimpulannya, membatalkan pendaftaran Bersatu adalah lebih baik dan memudahkan lagi kejayaan perubahan yang memang menjadi dambaan.
(ShahbudinHusin 10/03/2018)

0

0

votes
Article Rating
Kongsikan artikel ini


Di SEBALIK MAHU DIHARAMKAN, BERSATU TERUS MENDAPAT KEPERCAYAAN

Seorang lagi golongan cerdik pandai Melayu akhirnya memilih Bersatu sebagai wadah perjuangan.
Hanya seminggu selepas Wan Saiful Wan Jan, seorang penganalis politik terkenal membuat keputusan menyertai Bersatu, kini giliran ahli akademik yang selalu tampil dalam pelbagai forum pula berbuat demikian.
Dr. Mazlee Malik, seorang pembantu professor di UIA yang tidak perlu diperkenalkan lagi ketrampilannya dijangka akan menyerahkan borang keahlian menyertai Bersatu esok kepada Muhyiddin Yassin di ibu pejabat parti itu di Petaling Jaya, Selangor.
Beliau dilaporkan menyertai Bersatu dengan tujuan agar perubahan dapat sama-sama dilakukan dalam pilihanraya akan datang.
Kita perlu pilih sama ada kita akan kekal di bawah kerajaan kleptokrasi yang dikenali di seluruh dunia  atau kita mahu Malaysia baru yang menjanjikan kehidupan dan imej yang lebih baik, kata Dr. Mazlee berhubung penyertaannya ke dalam Bersatu.
Selepas ini dijangka beberapa lagi nama besar dan dikenali ramai akan turut menyertai Bersatu sebagai sokongan kepada parti itu dan Pakatan Harapan untuk merealisasikan perubahan dalam pilihanraya akan datang.
Sementara Jabatan Pendaftar Pertubuhan atau RoS dilihat begitu ingin mengharamkan Bersatu, parti itu sebaliknya terus mendapat kepercayaan ramai.
Tidak saja tokoh-tokoh yang dikenali ramai, satu demi satu membuat keputusan menyertai Bersatu, sambutan rakyat terhadap pelbagai program ke arah perubahan dan untuk menumbangkan Najib, UMNO serta BN, khususnya yang dihadiri oleh Tun Mahathir Mohamad, tidak pernah terencat, malah semakin ghairah dan hangat.
Selain di pelbagai tempat dan negeri sebelum ini, di Kelantan semalam misalnya, program yang dihadiri oleh Tun Mahathir sesak dan padat dengan orangramai yang melambangkan era sang kleptokrat semakin menuju jalan penamat.
Nampaknya semakin Bersatu mahu diharamkan,  semakin ia mendapat sambutan.
Bagaimana agaknya reaksi rakyat jika setelah Bersatu dibatalkan pendaftarannya oleh RoS?
Percayalah…lagi terangkat kebangkitan rakyat dan lagi terasak Najib ditolak.
Terima kasih kepada Ahmad Zahidi Hamidi, Timbalan Perdana Menteri merangkap Menteri Dalam Negeri yang bertanggungjawab terhadap RoS kerana memberi satu lagi alasan buat rakyat dan pengundi untuk terus menolak kepimpinan Najib.
(ShahbudinHusin 11/03/2018)

0

0

votes
Article Rating
Kongsikan artikel ini


KITA DIMALUKAN LAGI…..

Tanpa berselindung, sebuah majalah terkemuka Indonesia, Tempo, menamakan Jho Low yang merupakan pemilik kapal Equanimity yang dirampas baru-baru ini adalah individu yang rapat dengan Perdana Menteri, Najib Razak.

 Dalam laporan muka depannya yang bertajuk “Pesiar Rasuah 1MDB”, tajuk kecilnya pula ditulis, “Diduga dibeli dengan uang korupsi, kapal Malaysia disita polisi di Bali, pemiliknya orang dekat Perdana Menteri Najib Razak”.

 Adakah ini berita palsu?

 Jika begitu, beranikah Najib, bukan sekadar menafikan, bahkan mengambil tindakan undang-undang terhadap majalah berkenaan?

 Yang nyata, hanya kerana adanya Najib, Jho Low dan 1MDB di Malaysia, kita dimalukan sekali lagi, kali ini oleh tetangga dekat kita sendiri.

 Sampai bilakah kita sanggup dimalukan sebegini?

 Untuk itu, jika tidak mahu terus dimalukan, jangan kita lepaskan peluang melakukan perubahan melalui saluran yang dibenarkan dalam pilihanraya yang bakal diadakan tidak lama lagi.
(ShahbudinHusin 11/03/2018).

0

0

votes
Article Rating
Kongsikan artikel ini


MEMANG PARAH…SAMPAI KE PARLIMEN NAJIB MENYEBAR BERITA PALSU

Apabila Najib Razak menyatakan masalah air yang berlaku di Selangor adalah lebih teruk berbanding hutang 1MDB, ia nyata sekali satu berita palsu yang terang lagi sahih.

 Bagaimanakah seorang Perdana Menteri boleh berkata demikian sedangkan masalah air hanya berlaku untuk beberapa hari, itu pun kerana proses mekanikal, manakala krisis hutang 1MDB masih berlarutan sehingga kini?

 Lebih daripada itu, selain seluruh negara menanggung sengsara, penyiasatan antarabangsa melibatkan sekurang-kurangnya 8 negara juga telah dilakukan akibat hutang 1MDB yang memang disengajakan itu.

 Adakah masalah air di Selangor menyebabkan ada kertas siasatan dibuka?

 Jadi, di mana asasnya perbandingan yang dibuat oleh Najib itu?

 Dengan itu, membandingkan masalah air di Selangor dengan krisis hutang 1MDB, bukan saja bertujuan mengalihkan perhatian, tetapi juga suatu tindakan menyebarkan berita palsu secara terang-terangan kepada rakyat.

 Memburukkan lagi imej kerajaan ialah kerana perbuatan menyebar berita palsu itu dilakukan oleh seorang Perdana Menteri dan di ketika gembar-gembur undang-undang mengekang berita palsu mahu diperkenalkan.

 Bagaimanakah undang-undang itu boleh menjadi efektif jika Perdana Menteri sendiri menunjukkan teladan suka menyebarkan berita palsu?

 Yang lebih parah ialah perbuatan Perdana Menteri menyebar berita palsu itu dilakukan di dalam Parlimen, suatu tempat mulia yang seharusnya perkara-perkara benar, sahih dan fakta saja diungkapkan di dalamnya.
Kita mungkin tidak hairan jika penyebaran berita-berita palsu dilakukan dalam ucapan politik, melalui media arus perdana, televisyen atau portal berbayar yang dikaitkan dengan Najib, tetapi melakukannya di dalam Parlimen adalah suatu perbuatan yang jelas tidak bermoral.

 Tidakkah Najib secara sengaja telah mencemar nama baik Parlimen?

 Ataukah semua ini menunjukkan tanda-tanda bahawa undang-undang berita  palsu tersebut hanya disasarkan kepada parti lawan saja, manakala pihak pemerintah akan lebih bebas menyebarkan kepalsuan menjelang PRU 14 akan datang?
(ShahbudinHusin 12/03/2018)

0

0

votes
Article Rating
Kongsikan artikel ini


RAKYAT LEBIH MENDERITA JIKA NAJIB KEKAL BERKUASA

Ke mana-mana saja Najib Razak pergi sekarang ini, beliau terlihat begitu baik hati dan pemurah. Ada saja projek baru, peruntukan baru, sumbangan baru dan dedak baru yang akan dihulurnya.
Ternampak beliau begitu mudah  meluluskan peruntukan pembangunan berbilion-bilion di kawasan pilihan, tambahan bangunan hospital,  turapan jalanraya, kemudahan lampu isyarat dan macam-macam lagi.
Tidak cukup dengan itu, elaun anggota Rela juga dinaikkan secara tiba-tiba. Imam dan bilal masjid turut diminta beratur menerima kupon yang boleh ditukar dengan wang tunai dengan segera.
Di tempat beliau melakukan lawatan pula, selalunya ada saja pesta jualan murah seperti ayam, keperluan harian dan sebagainya diadakan sama.
Sebagai tambahan lagi, Najib secara spontan akan memberikan sedekah ayam, sebagaimana dilakukannya di Terengganu baru-baru ini, kepada beberapa pengunjung untuk menunjukkan baiknya hati beliau sebagai seorang pemimpin.
Adakah Najib benar-benar pemimpin yang baik yang perlu rakyat kekalkan lagi kuasa pemerintahannya?
(Untuk keharmonian bersama, komen menggunakan nama Anonymous tidak lagi dibenarkan. Sila gunakan nama sebenar atau nama samaran)
Tidaklah sukar menjangka bahawa semua yang dilakukan Najib itu tidak lebih hanyalah gimik untuk menang pilihanraya saja. Setelah hampir 10 tahun menyusahkan rakyat dengan bebanan kos sara hidup, kenaikan harga barang, penarikan subdidi dan jerutan baru cukai GST, semua yang dilakukannya sekarang adalah semata-mata untuk menutup segala kelemahan, pekung, panau dan sopak dalam pentadbirannya selama ini.
Pemberian projek-projek segera hanyalah untuk mengabui dan melawan kekuatan parti lawan.
Selain itu, pemberian itu juga adalah sebagai  percubaan Najib untuk menutup skandal 1MDB yang akibat daripadanya ada wang beribu juta dalam akaun peribadinya, isterinya Rosmah Mansor dihadiahkan barangan kemas jutaan ringgit, anak tirinya Riza Aziz mampu membeli beberapa kondo mewah di Amerika dan Jho Low tiba-tiba mencanak sebagai bilionaire baru yang menjadi buruan artis-artis Hollywood.
Semua perlakuan Najib untuk memenangi hati rakyat dan menang piliharaya ini tidak pernah dilakukan oleh mana-mana Perdana Menteri sebelum ini.
Mereka yang sebelumnya, setiap kali pilihanraya, hanya menjanjikan harapan dan masa depan yang lebih baik jika terus diberi kepercayaan menjadi kerajaan, tetapi Najib lebih gemar memberikan sesuatu dalam bentuk habuan dan umpan.
Pemimpin yang tiada skandal dan tidak pernah dikaitkan dengan kecurian wang untuk diri sendiri, isteri dan anak-anak, memang tidak takut untuk menjanjikan harapan bagi depan kerana tiada apa yang perlu dirisaukan apabila mereka berbuat demikian.
Sebaliknya, mereka yang terkait skandal akan sentiasa diburu keraguan dan kesangsian untuk menjanjikan masa depan. Mereka bimbang janji-janji mereka tidak dipercayai atau kesalahan dalam skandal diperkatakan ramai.
Cara mudah untuk menutup skandal diri itu ialah dengan memberi habuan dan peruntukan segera kepada rakyat seolah-olah mereka pemimpin yang pemurah dan baik hati.
Itulah yang dilakukan Najib sekarang ini. Ke mana saja beliau pergi, pasti ada program pemberian tunai dan penyerahan habuan dilakukan.
Jika perlakuan beliau ini boleh difahami semata-mata untuk menutup pekung, panau dan sopak berkaitan diri serta  kepimpinannya, bahaya yang menanti selepas memperolehi kuasa nanti adalah lebih berganda sebenarnya.
Semua yang diberikannya hari ini adalah daripada wang rakyat atau wang kita juga dan sudah tentu tindakan itu akan menambahkan lagi perbelanjaan atau jika tidak cukup wang, akan ditampung melalui penambahan hutang.
Apabila hutang bertambah, wang untuk perbelanjaan semasa akan berkurangan. Tidak saja projek-projek pembangunan untuk kemudahan rakyat akan tergendala, bahkan bajet untuk mengurus pentadbiran kerajaan pun tidak mustahil akan berdepan masalah.
Oleh itu, mengekalkan lagi Najib terus memberi risiko kadar GST akan dinaikkan, lebih banyak subsidi akan dihapuskan dan harga minyak terus tidak stabil, selain rasuah dalam pentadbiran kerajaan serta skandal dan kemewahan dalam keluarga atau kroni Perdana Menteri menjadi sesuatu yang tidak berpenghujung.
(ShahbudinHusin 12/03/2018)

0

0

votes
Article Rating
Kongsikan artikel ini


BETULKAH NEGARA DEFISIT KALAU TIDAK ADA GST?

 PERDANA Menteri Najib Razak semalam mendakwa Malaysia bakal menjadi “negara defisit” kalau tidak ada cukai barangan dan perkhidmatan (GST).

 Kalau beliau lupa, Malaysia sudahpun menjadi “negara defisit” di segi mengalami “defisit fiskal” melepasi dua dekad!

 Sejak Najib mengambil alih pada 2009, “defisit fiskal” pada hakikatnya meningkat, bukan menurun kerana Najib menyembunyikan perbelanjaan pembangunan dalam belanjawan setiap tahun dengan cara “perbelanjaan di luar bajet” atau “off-budget” atau “off-balance sheet spending” untuk menurunkan angka defisit fiskal nisbah Keluaran Dalam Negara Kasar (KDNK). Curang!

 Berbilion ringgit dalam projek-projek pembangunan infrastruktur mega seperti MRT, ECRL dibuat di luar belanjawan, tetapi masih dijamin kerajaan.

 Jumlah hutang seperti ini atau “contingent liabiliti” (CL) kini berjumlah RM226.88 bilion. Ini tetap dikira hutang kerajaan, andainya gagal dibayar.

 Hutang 1Malaysia Development Berhad (1MDB) berbilion ringgit. Contohnya, yang dijamin pinjaman bonnya oleh kerajaan, sekarang ini mesti dibayar oleh kerajaan.

 Hakikatnya, hutang kerajaan sebenarnya melepasi had statutori 55% KDNK!

 Hutang negara meningkat purata sebanyak 10.8%, sejak 2009, sementara pendapatan meningkat hanya pada kadar purata 4.9% setahun.

 Kini hutang kerajaan pusat ialah RM687.43 bilion. Pada kadar 10.8% pertumbuhan hutang, ramalan hutang kerajaan akan mencecah RM1 trilion pada 2021!

 Najib jangan hendak temberang dan menakut-takutkan rakyat tentang Greece, yang sebenarnya bankrap kerana masalah hutang khasnya yang “disembunyi” macam Najib buat sekarang (contingent liabilty). Aduh!

 Jadi, isu sebenarnya adalah disiplin pengurusan kewangan yang jelek dan tempang oleh Najib.

 “Perbelanjaan pengurusan” terus meningkat sejak 2009 dan peruntukan untuk Jabatan Perdana Menteri mengambil jumlah yang sebesar RM20 bilion.

 Najib juga membuat bajet tambahan hampir dua kali setiap tahun sejak 2009! Perbelanjaan boros dan tidak efisien serta tiris punca defisit fiskal negara.

 Bayar faedah bunga hutang kerajaan pusat kini mencecah RM30 bilion berbanding RM12.9 bilion pada 2007.

 Ini bersamaan 13% pendapatan negara atau 75% daripada pungutan GST (RM40 bilion). Jadi, pungut GST adalah untuk bayar hutang! Alahai Najib!

 Lalu, Najib jangan bermudah meningkatkan pendapatan kerajaan dengan mengenakan cukai GST yang mencekik rakyat dan sekali gus menarik beberapa bilion daripada subsidi atas barang-barang keperluan rakyat.

 Akibatnya, rakyat terbeban dengan kenaikan kos harga barang dan perkhidmatan keperluan asas seperti makanan, pengangkutan dan kesihatan.

 Pakatan Harapan (PH) sangat jelas bagaimana kami akan mengurus kewangan negara khususnya mengatasi “defisit” RM25 bilion ketika GST dihapuskan.

 Banyak kaedah untuk menjana pendapatan selain cukai penggunaan, GST. Sudah kerap kami terangkan.

 Sebagai contoh, menutup lubang-lubang kebocoran akan menyelamatkan berbilion ringgit dalam urusan perolehan mega dan perbekalan pembangunan dengan tadbir urus baik, seperti kami buktikan di Selangor dan Pulau Pinang bakal menjana purata 20% penjimatan daripada seluruh perolehan kerajaan pusat.

 Semakan kali terakhir, jumlah perbelanjaan perbekalan (bukan gaji) dan kenaan tetap adalah RM136 bilion!  Ambil sahaja potensi penjimatan pada kadar 15%, maka kerajaan PH akan menjana RM21bilion!

 Begitu juga kerancakan ekonomi akibat rakyat yang tidak dicukai dengan GST, mengizinkan RM20 bilion yang tidak dirampas dek kerajaan dengan GST, boleh dibelanjakan rakyat sekali gus meningkatkan keupayaan membeli atau “purchasing power” rakyat.

 Jelasnya, ia meningkatan pendapatan boleh berbelanja (disposable income) rakyat.

 Peningkatan permintaan (demand) domestik dan isi-rumah, akan merancakkan bekalan (supply) oleh industri dan pengilang, sekali gus meningkatkan keuntungan korporat dan akhir peningkatan cukai korporat yang lebih tinggi dibayar kepada kerajaan.

 Najib buat-buat tidak faham perjalanan ekonomi atau mungkin sungguh tidak faham. Beliau mengambil jalan mudah untuk mencekik rakyat dengan kenakan GST dan tarik balik subsidi untuk meningkatkan pendapatan negara.

 Mudah ceritanya, Najib jangan mengelirukan rakyat kononnya negara ini mengalami defisit kalau tidak ada GST!

 Dengan tadbir urus ekonomi Najib yang berjenama “4B” (bolot, bocor, boros dan bazir) itu, gunung pun boleh rata…Aduh!
Dr Dzulkefly Ahmad
 Pengarah Strategi Amanah
 13 Mac 2018.

0

0

votes
Article Rating
Kongsikan artikel ini


TAK JADI DIBEBASKAN 8 JUN, ADAKAH ANWAR MANGSA PENUNDAAN TARIKH
PILIHANRAYA?

Dalam jawapannya di Parlimen semalam, Ahmad Zahid Hamidi selaku Menteri Dalam Negeri memberitahu, Anwar Ibrahim tidak semestinya akan dibebaskan pada 8 Jun depan.
Kata beliau, tarikh pembebasan itu boleh berubah jika Anwar didapati ada melakukan kesalahan tatatertib di bawah Peraturan-Peraturan Penjara 2000.
Difahamkan antara kesalahan di bawah peraturan tersebut yang boleh menjejaskan tarikh pembebasan beliau ialah memberi kenyataan media tanpa kebenaran daripada Jabatan Penjara.
Sebelum ini Jabatan Penjara melalui Ketua Pengarahnya, Zulkifli Omar mengesahkan Anwar akan dibebaskan dari penjara pada 8 Jun 2018.
Kata beliau, tarikh pembebasan sebenar Anwar ialah pada 10 Jun, tetapi oleh kerana tarikh tersebut jatuh pada hari Ahad, manakala 9 Jun pula hari Sabtu, maka Ketua Umum PKR itu akan dibebaskan dua hari lebih awal iaitu hari Jumaat, 8 Jun.
Kenapa sekarang tiba-tiba  dikatakan tarikh pembebasan Anwar boleh berubah dan tidak semestinya pada 8 Jun?
Apa muslihatnya?
Adakah ini menandakan tarikh pilihanraya bakal dilewatkan sehingga selepas tarikh 8 Jun?
Adakah ini  juga menandakan BN belum yakin boleh menang, lantas memerlukan sedikit masa lagi sebelum Parlimen dibubarkan?
(Shahbudin Husin 13/03/2018)

0

0

votes
Article Rating
Kongsikan artikel ini